1996A1907 — FI — 01.03.2009 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

Euroopan hiili- ja teräsyhteisön ja Turkin tasavallan välinen

SOPIMUS

Euroopan hiili- ja teräsyhteisön perustamissopimuksen soveltamisalaan kuuluvien tuotteiden kaupasta







EUROOPAN HIILI- JA TERÄSYHTEISÖ ja TURKIN TASAVALTA, jotka KATSOVAT, että ►M2 Euroopan yhteisö ◄ ja Turkki tekevät Ankaran sopimuksen toteuttamiseksi Euroopan yhteisön perustamissopimuksen soveltamisalaan kuuluvia tuotteita koskevan tulliliiton, PYRKIVÄT kaupan esteiden poistamiseen ja haluavat löytää Euroopan hiili- ja teräsyhteisön perustamissopimuksen soveltamisalaan kuuluvia tuotteita koskevia ratkaisuja, OVAT PÄÄTTÄNEET näiden tavoitteiden saavuttamiseksi TEHDÄ TÄMÄN SOPIMUKSEN ja tätä varten nimenneet täysivaltaisiksi edustajikseen: TEHDÄ TÄMÄN SOPIMUKSEN ja tätä varten nimenneet täysivaltaisiksi edustajikseen: EUROOPAN YHTEISÖJEN KOMISSION TURKIN TASAVALLAN PRESIDENTIN, JOTKA vaihdettuaan oikeiksi ja asianmukaisiksi todetut valtakirjansa JOTKA vaihdettuaan oikeiksi ja asianmukaisiksi todetut valtakirjansa OVAT SOPINEET SEURAAVAA:







1 artikla

Tätä sopimusta sovelletaan liitteessä I lueteltuihin Euroopan hiili- ja teräsyhteisön perustamissopimuksen soveltamisalaan kuuluviin ja ►M2 Euroopan yhteisöstä ◄ tai Turkista peräisin oleviin hiili- ja terästuotteisiin.

2 artikla

►M2 Euroopan yhteisö ◄ ja Turkki perustavat tämän sopimuksen määräysten mukaisesti ja Maailman kauppajärjestön velvoitteita noudattaen 1 artiklassa tarkoitettuja tuotteita koskevan vapaakauppa-alueen.







Tullien ja vaikutukseltaan vastaavien maksujen poistaminen

3 artikla

1. Tuonti- ja vientitullit poistetaan osapuolten välisestä 1 artiklassa tarkoitettujen tuotteiden kaupasta tämän sopimuksen voimaantulopäivänä lukuun ottamatta liitteessä II olevilta tuotteilta Turkkiin tuotaessa kannettavia tulleja, jotka poistetaan kolmen vuoden kuluessa sitä päivää, jona sopimus 20 artiklan mukaisesti tulee voimaan, seuraavan kuukauden ensimmäisestä päivästä liitteessä II olevan aikataulun mukaisesti alentamalla liitteessä II täsmennetyt vahvistetut tullit 50 prosenttiin tämän sopimuksen ensimmäisen voimassaolovuoden aikana sekä alentamalla nämä tullit edelleen 25 prosenttiin tämän sopimuksen toisen ja kolmannen voimassaolovuoden aikana.

2. Uusia tuonti- tai vientitulleja ei oteta käyttöön osapuolten välisessä kaupassa tämän sopimuksen voimaantulosta.

3. Verot, tullit ja muut maksut sekä kaikki vaikutukseltaan vastaavat toimenpiteet poistetaan osapuolten väliltä tämän sopimuksen voimaantulopäivänä, eikä niitä saa ottaa uudelleen käyttöön.







Määrällisten rajoitusten ja vaikutukseltaan vastaavien toimenpiteiden poistaminen

4 artikla

Määrälliset rajoitukset ja vaikutukseltaan vastaavat toimenpiteet poistetaan ►M2 Euroopan yhteisön ◄ ja Turkin välisestä kaupasta kokonaan tämän sopimuksen voimaantulopäivänä. ►M2 Euroopan yhteisö ◄ ja Turkki pidättäytyvät kaikkien ►M2 Euroopan yhteisön ◄ ja Turkin välistä kauppaa koskevien uusien määrällisten rajoitusten ja vaikutukseltaan vastaavien toimenpiteiden käyttöönotosta kyseisestä päivästä alkaen.

5 artikla

Jos ►M2 Euroopan yhteisö ◄ tai Turkki pitää jotain käytäntöä 3 tai 4 artiklan ehtoihin soveltumattomana, se voi saattaa asian EHTY:n ja Turkin sekakomitean käsiteltäväksi ja toteuttaa aiheelliset toimenpiteet kuultuaan sekakomiteaa tai neljänkymmenenviiden päivän kuluttua kyseisestä kuulemispyynnöstä. Etusija annetaan tämän sopimuksen toimintaa vähiten häiritseville toimenpiteille.







Tullimääräykset

6 artikla

1. Yhdistettyä tavaranimikkeistöä käytetään ►M2 Euroopan yhteisöön ◄ tuotavien tavaroiden luokitukseen.

2. Tähän sopimukseen liittyvät alkuperäsäännöt vahvistetaan pöytäkirjassa N:o 1.







Kilpailu, keskittymät ja valtion tuki

7 artikla

1. Tämän sopimuksen asianmukaiseen täytäntöönpanoon ovat seuraavat toimet soveltumattomia, siltä osin kuin ne voivat vaikuttaa ►M2 Euroopan yhteisön ◄ ja Turkin väliseen kauppaan:

i) kaikki luonteeltaan yhteistoiminnalliset tai toimintaa keskittävät yritysten väliset sopimukset, yritysten yhteenliittymien päätökset sekä yritysten yhdenmukaistetut menettelytavat, joiden tarkoituksena tai seurauksena on kilpailun estäminen, rajoittaminen tai vääristäminen;

ii) yhden tai useamman yrityksen määräävän aseman väärinkäyttö ►M2 Euroopan yhteisön ◄ tai Turkin alueella kokonaisuudessaan tai merkittävällä osalla sitä;

iii) valtion tuki missä muodossa tahansa lukuun ottamatta Euroopan hiili- ja teräsyhteisön perustamissopimuksen mukaisesti hyväksyttäviä poikkeuksia.

2. Kaikki 1 kohdan i, ii ja iii alakohdan vastaiset käytännöt arvioidaan Euroopan hiili- ja teräsyhteisön perustamissopimuksen 65 ja 66 artiklan (ja aiheellisilta osin Euroopan yhteisön perustamissopimuksen 85 artiklan) määräysten, Euroopan hiili- ja teräsyhteisön alalla valtion tuesta annettujen- sääntöjen sekä johdetussa lainsäädännössä annettujen säännösten soveltamiseen liittyviä aiheellisia perusteita käyttäen.

3. Turkin on ilmoitettava ►M2 Euroopan yhteisölle ◄ riittävän ajoissa Euroopan hiili- ja teräsyhteisön soveltamisalaan kuuluvalla teräsalalla ehdotetusta valtion tuesta. ►M2 Euroopan yhteisöllä ◄ on oikeus vastustaa tällaista tukea, jota pidettäisiin ►M2 Euroopan yhteisön ◄ oikeudessa laittomana, jos sen myöntäisi jäsenvaltio. Ellei Turkki ole samaa mieltä ►M2 Euroopan yhteisön ◄ kanssa eikä asiaa ratkaista kolmenkymmenen päivän kuluessa, sekä ►M2 Euroopan yhteisöllä ◄ että Turkilla on oikeus saattaa asia välimiesmenettelyssä käsiteltäväksi.

4. Osapuolten on varmistettava valtion tukia koskeva avoimuus täydellisellä ja jatkuvalla keskinäisellä tietojen vaihdolla, mukaan lukien ehdotetun tuen määrä, vaikutus ja tarkoitus.

5. EHTY:n ja Turkin sekakomitea antaa 1—4 kohdan täytäntöön panemiseksi tarvittavat säännöt kahden vuoden kuluessa tämän sopimuksen voimaantulosta. Kyseisten sääntöjen on perustuttava ►M2 Euroopan yhteisössä ◄ jo voimassa oleviin sääntöihin, ja niissä on täsmennettävä muun muassa vastaavien kilpailu- tai valtiontukiviranomaisten tehtävät.

6. Jos ►M2 Euroopan yhteisö ◄ tai Turkki pitää jotain käytäntöä 1—4 kohdan ehtoihin soveltumattomana ja

— jos asiaa ei ole asianmukaisesti käsitelty 5 kohdan nojalla annettuja sääntöjä noudattaen, — tai

— jos tällaisten sääntöjen puuttuessa kyseinen käytäntö aiheuttaa tai saattaa aiheuttaa vakavaa vahinkoa sen kotimaiselle teollisuudelle tai merkittävälle osalle sitä,

se voi ryhtyä aiheellisiin toimiin kuultuaan EHTY:n ja Turkin sekakomiteaa tai neljänkymmenenviiden päivän kuluttua kyseisestä kuulemispyynnöstä. Etusija annetaan tämän sopimuksen toimintaa vähiten häiritseville toimenpiteille. Edellä 1 kohdan iii alakohtaan soveltumattomien käytäntöjen osalta kyseisiä aiheellisia toimenpiteitä voidaan toteuttaa, siltä osin kuin niihin sovelletaan Maailman kauppajärjestön perustamisesta tehtyä sopimusta, ainoastaan noudattaen Maailman kauppajärjestössä tai sen yhteydessä neuvotellussa asianmukaisessa asiakirjassa määrättyjä molempiin osapuoliin sovellettavia menettelyjä ja edellytyksiä.

7. Turkilla on oikeus vastustaa ►M2 Euroopan yhteisön ◄ oikeuden mukaan laittomana pitämäänsä jäsenvaltion myöntämää tukea ja esittää asia EHTY:n ja Turkin sekakomitealle. Jos asiaa ei ratkaista kolmen kuukauden kuluessa, EHTY:n ja Turkin sekakomitea voi saattaa asian Euroopan yhteisöjen tuomioistuimen käsiteltäväksi.

8 artikla

1. Osapuolet hyväksyvät, että Turkki voi viiden vuoden kuluessa tämän sopimuksen voimaantulosta ja poiketen 7 artiklan 1 kohdan iii alakohdasta poikkeuksellisesti myöntää tämän sopimuksen soveltamisalaan kuuluville tuotteille valtion tukea tapauskohtaisesti rakenneuudistusta tai -muutosta varten, jos:

— avoimuus varmistetaan täydellisellä ja jatkuvalla tietojen vaihdolla rakenneuudistusohjelman täytäntöönpanosta, mukaan lukien tuen määrä, vaikutus ja tarkoitus sekä yksityiskohtainen rakenneuudistussuunnitelma;

— rakenneuudistusohjelma liittyy järkeistämiseen, joka ei merkitse kokonaiskapasiteetin lisäämistä kuuma-valssattujen tuotteiden osalta;

— tuen päämääränä on tavanomaisten elinkelpoisuutta koskevien perusteiden mukaisesti määritettävä elinkelpoisuus, mikä merkitsee ajanmukaistamista, jonka ainoana tavoitteena on tukea saavien yritysten tehokkuuden parantuminen tavanomaisin markkinaedellytyksin rakenneuudistuskauden päättyessä;

— myönnetyn tuen määrä ei ole tuen tavoitteisiin nähden kohtuuton ja tuki on määrältään ja vaikutukseltaan tarkkaan rajattu ainoastaan siihen, mikä on ehdottoman välttämätöntä elinkelpoisuuden palauttamiseksi;

— Turkki ilmoittaa ►M2 Euroopan yhteisölle ◄ riittävän ajoissa kaikesta tämän artiklan nojalla myönnettäväksi ehdotetusta tuesta. ►M2 Euroopan yhteisöllä ◄ on oikeus perustellusta syystä vastustaa tällaista tukea, jos se ei ole edellä määrättyjen perusteiden mukaista.

2. Jos 1 kohdan mukaisesti tuen osalta myönnettäviä poikkeuksia vastaavana ajanjaksona teräsmarkkinoiden erityisen herkkyyden vuoksi tiettyjen yhden osapuolen alueelta peräisin olevien terästuotteiden tuonti aiheuttaa tai saattaa aiheuttaa vakavaa vahinkoa samankaltaisten tuotteiden kotimaisille tuottajille tai vakavia häiriöitä toisen osapuolen teräsmarkkinoilla, osapuolten on välittömästi neuvoteltava asianmukaisen ratkaisun löytämiseksi. Tällaista ratkaisua odotettaessa tuojaosapuoli voi sen estämättä, mitä sopimuksessa muuten määrätään, ja erityisesti poikkeuksellisten olosuhteiden vaatiessa välitöntä toimintaa toteuttaa heti määrällisiä tai muita tilanteen korjaamiseksi ehdottoman välttämättömiä ratkaisuja kansainvälisiä ja monenvälisiä velvoitteitaan noudattaen. Tähän toimintaan voi sisältyä määrällisiä rajoituksia, jotka on rajattu koskemaan yhtä tai useampaa aluetta, joihin kyseisten terästuotteiden tuonti vaikuttaa.

9 artikla

Osapuolet vaihtavat tietoja ottaen huomioon salassapitovelvollisuuden ja liikesalaisuuden asettamat rajoitukset.







Kaupan suojavälineet

Polkumyynnin vastaiset menettelyt

10 artikla

Jos osapuoli toteaa toisen osapuolen käyttävän kaupassaan polkumyyntimenettelyä tullitariffeja ja kauppaa koskevan yleissopimuksen VI artiklassa tarkoitetulla tavalla, se voi toteuttaa aiheellisia toimenpiteitä tätä menettelyä vastaan tullitariffeja ja kauppaa koskevan yleissopimuksen VI artiklan täytäntöönpanoa koskevan sopimuksen ja asiaankuuluvan sisäisen lainsäädäntönsä mukaisesti ja 11 artiklassa määrättyjä edellytyksiä ja menettelyjä noudattaen.

11 artikla

1. Jos ►M2 Euroopan yhteisön ◄ ja Turkin välisessä kaupassa esiintyy polkumyyntiä, vahinkoa kärsinyt osapuoli voi ilmoittaa siitä EHTY:n ja Turkin sekakomitealle, joka antaa polku-myyntikäytäntöjen alkuunpanijalle tai alkuunpanijoille suosituksia niiden lopettamiseksi.

2. Tehtyään ilmoituksen EHTY:n ja Turkin sekakomitealle vahinkoa kärsinyt osapuoli voi toteuttaa sopivia suojatoimenpiteitä, jos

a) EHTY:n ja Turkin sekakomitea ei ole tehnyt 1 kohdan mukaista päätöstä kolmen kuukauden kuluessa hakemuksen tekemisestä;

b) polkumyynti jatkuu annetuista suosituksista huolimatta.

Jos vahinkoa kärsineen osapuolen etu vaatii välitöntä toimintaa, tämä osapuoli voi ilmoitettuaan asiasta EHTY:n ja Turkin sekakomitealle ottaa käyttöön väliaikaisia suojatoimenpiteitä, joihin voi sisältyä polkumyyntitulleja. Nämä toimenpiteet ovat voimassa enintään kolme kuukautta hakemuspäivästä tai päivästä, jona vahinkoa kärsinyt osapuoli toteuttaa ensimmäisen alakohdan b alakohdan nojalla suojatoimenpiteitä.

3. Jos suojatoimenpiteitä on toteutettu 2 kohdan ensimmäisen alakohdan a alakohdan nojalla, EHTY:n ja Turkin sekakomitea voi milloin tahansa päättää, että suojatoimenpiteiden soveltaminen on keskeytettävä 1 kohdan mukaisten suositusten antamiseen asti.

EHTY:n ja Turkin sekakomitea voi suositella 2 kohdan ensimmäisen alakohdan b alakohdan nojalla toteutettujen suojatoimenpiteiden poistamista tai muuttamista.







Suojatoimenpiteet

12 artikla

1. Jos jotain tuotetta tuodaan niin suuria määriä ja sellaisin ehdoin, että se aiheuttaa tai saattaa aiheuttaa:

— vakavaa vahinkoa samankaltaisten tai suoraan kilpailevien tuotteiden kotimaisille tuottajille toisen osapuolen alueella tai

— vakavia häiriöitä teräsalalla tai siihen liittyvällä talouden alalla taikka vaikeuksia, jotka voivat vakavasti heikentää alueen taloudellista tilannetta,

►M2 Euroopan yhteisö ◄ tai Turkki, sen mukaan kumpaa asia koskee, voi toteuttaa aiheellisia toimenpiteitä 16 artiklassa määrättyjen edellytysten mukaisesti ja siinä määrättyjä menettelyjä noudattaen.

2. Edellä 1 kohdan mukaisia toimenpiteitä valittaessa etusija annetaan tämän sopimuksen toimintaa vähiten häiritseville toimenpiteille.

13 artikla

Sovellettaessa kauppapoliittisia toimenpiteitä kolmansiin maihin osapuolet pyrkivät molemminpuolisen tietojen vaihdon ja neuvotteluiden välityksellä etsimään mahdollisuuksia toimintansa yhteensovittamiseksi silloin, kun molempien osapuolten olosuhteet ja kansainväliset velvoitteet sen mahdollistavat.







EHTY:n ja Turkin sekakomitea

14 artikla

1. Perustetaan EHTY:n ja Turkin sekakomitea. Sekakomitea vaihtaa näkemyksiä ja tietoja, laatii suosituksia osapuolille ja antaa lausuntoja tämän sopimuksen moitteettoman toiminnan varmistamiseksi. Sekakomitea voi tehdä päätöksiä tässä sopimuksessa määrätyissä tapauksissa. Nämä päätökset ovat osapuolia sitovia, ja osapuolten on toteutettava päätösten täytäntöön panemiseksi tarvittavat toimenpiteet.

Komitea laatii päätökset ja suositukset yhteisymmärryksessä osapuolten kesken.

2. Osapuolet neuvottelevat sekakomiteassa kaikista tämän sopimuksen täytäntöönpanoon liittyvistä kohdista, jotka aiheuttavat niille ongelmia.

3. Sekakomitea vahvistaa työjärjestyksensä.

15 artikla

1. Sekakomitea muodostuu osapuolten edustajista.

2. Sekakomitean puheenjohtajana toimii vuorotellen kuusi kuukautta ►M2 Euroopan yhteisön ◄ edustaja, eli Euroopan yhteisöjen komissio, ja Turkin edustaja.

3. Sekakomitea päättää tehtäviensä hoitamiseksi, kuinka usein se kokoontuu, ja se kokoontuu myös puheenjohtajansa aloitteesta tai osapuolen pyynnöstä.







EHTY:n ja Turkin sekakomitean kuuleminen

16 artikla

1. Tapauksissa, joita tarkoitetaan 5, 10 ja 12 artiklassa, ►M2 Euroopan yhteisö ◄ tai Turkki toimittaa tapauskohtaisesti EHTY:n ja Turkin sekakomitealle kaikki tarpeelliset tiedot molempien osapuolten hyväksyttävissä olevan ratkaisun löytämiseksi.

2. Edellä 1 kohdan täytäntöön panemiseksi sovelletaan seuraavia määräyksiä:

a) Edellä 12 artiklan osalta saatetaan mainitusta artiklasta johtuvat vaikeudet sekakomitean tutkittavaksi, ja se voi tehdä tarvittavat päätökset niiden poistamiseksi. Jos sekakomitea tai viejäosapuoli ei ole kolmenkymmenen päivän kuluessa asian saattamisesta sekakomitean tutkittavaksi tehnyt päätöstä vaikeuksien poistamiseksi eikä hyväksyttävään ratkaisuun ole päästy, voi tuojaosapuoli toteuttaa aiheelliset toimenpiteet tilanteen korjaamiseksi. Etusija annetaan tämän sopimuksen toimintaa vähiten häiritseville toimenpiteille.

b) Jos ennalta ilmoittaminen tai tarkastelu on mahdotonta välitöntä toimintaa vaativien poikkeusolosuhteiden vuoksi, ►M2 Euroopan yhteisö ◄ tai Turkki voi, sen mukaisesti kumpaa asia koskee, 12 artiklassa määritellyissä tilanteissa soveltaa välittömästi varotoimenpiteitä ja väliaikaisia toimenpiteitä, jotka ovat välttämättömiä tilanteen korjaamiseksi, ja sekakomitealle on ilmoitettava asiasta välittömästi.







Riitaisuuksien ratkaiseminen

17 artikla

Jos sekakomitean tarkastelussa ei onnistuta ratkaisemaan 12 artiklan mukaisesti toteutettuihin suojatoimenpiteisiin liittyvää riitaisuutta kuuden kuukauden kuluessa asian käsittelyn aloittamispäivästä, kumpi tahansa osapuoli voi saattaa asian välimiesmenettelyssä ratkaistavaksi 18 artiklassa määrättyä menettelyä noudattaen. Välitystuomio on riitapuolia sitova.

18 artikla

1. Jos riita on saatettu välimiesmenettelyssä ratkaistavaksi, välimiehiä on kolme.

2. Riitapuolet nimeävät kumpikin yhden välimiehen kolmenkymmenen päivän määräajassa.

3. Näin nimetyt välimiehet nimeävät yhteisesti välimiehen, joka toimii puheenjohtajana ja joka ei saa olla kummankaan sopimuspuolen kansalainen. Jos välimiehet eivät ole valinneet puheenjohtajaa kahden kuukauden kuluessa nimeämisestään, puheenjohtaja valitaan sekakomitean vahvistamasta seitsemän henkilön luettelosta; sekakomitea työjärjestyksensä mukaisesti laatii luettelon ja tarkastelee sitä uudelleen.

4. Välityslautakunta kokoontuu Brysselissä. Jolleivät osapuolet toisin päätä, välityslautakunta vahvistaa työjärjestyksensä. Välityslautakunnan päätökset tehdään ääntenenemmistöllä.







Yhteysryhmä

19 artikla

Sopimuspuolet perustavat yhteysryhmän, jossa käsitellään tämän sopimuksen toimintaan liittyviä asioita, mukaan lukien erityisesti kysymykset osapuolten välisestä kaupasta sekä niiden välisestä yhteistyöstä investointien ja rakenneuudistuksen edistymiseksi. Yhteysryhmä antaa kertomuksen sekakomitealle.







Yleiset määräykset ja loppumääräykset

Voimaantulo

20 artikla

Osapuolet hyväksyvät tämän sopimuksen omien menettelyjensä mukaisesti. Sopimus tulee voimaan sitä päivää seuraavan kuukauden ensimmäisenä päivänä, jona osapuolet ilmoittavat toisilleen kyseisten menettelyjen loppuunsaattamisesta.

21 artikla

Tämä sopimus on laadittu kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja turkin kielellä kaikkien näiden tekstien ollessa yhtä todistusvoimaiset.







Tulkinta

22 artikla

Tämän sopimuksen määräyksiä, siltä osin kuin ne ovat sisällöltään samanlaiset kuin Euroopan yhteisön perustamissopimuksen vastaavat määräykset, tulkitaan niiden täytäntöön panemiseksi ja tämän sopimukseen soveltamisalaan kuuluviin tuotteisiin soveltamiseksi Euroopan yhteisöjen tuomioistuimen asiaa koskevien tuomioiden mukaisesti.

Tehty Brysselissä kahdentenakymmenentenäviidentenä päivänä heinäkuuta vuonna tuhat-yhdeksänsataayhdeksänkymmentäkuusi.

Euroopan hiili- ja teräsyhteisön puolesta

Turkin tasavallan puolesta

LIITE I

LUETTELO EUROOPAN HIILI- JA TERÄSYHTEISÖN TUOTTEISTA 1996

2601 11 00

2601 12 00

2602 00 00

2619 00 10

2701 11 10

2701 11 90

2701 12 10

2701 12 90

2701 19 00

2701 20 00

2702 10 00

2702 20 00

2704 00 19

2704 00 30

7201 10 11

7201 10 19

7201 10 30

7201 10 90

7201 20 00

7201 50 10

7201 50 90

7202 11 20

7202 11 80

7202 99 11

7203 10 00

7203 90 00

7204 10 00

7204 21 10

7204 21 90

7204 29 00

7204 30 00

7204 41 10

7204 41 91

7204 41 99

7204 49 10

7204 49 30

7204 49 91

7204 49 99

7204 50 10

7204 50 90

7206 10 00

7206 90 00

7207 11 11

7207 11 14

7207 11 16

7207 12 10

7207 19 11

7207 19 14

7207 19 16

7207 19 31

7207 20 11

7207 20 15

7207 20 17

7207 20 32

7207 20 51

7207 20 55

7207 20 57

7207 20 71

7208 10 00

7208 25 00

7208 26 00

7208 27 00

7208 36 00

7208 37 10

7208 37 90

7208 38 10

7208 38 90

7208 39 10

7208 39 90

7208 40 10

7208 40 90

7208 51 10

7208 51 30

7208 51 50

7208 51 91

7208 51 99

7208 52 10

7208 52 91

7208 52 99

7208 53 10

7208 53 90

7208 54 10

7208 54 90

7208 90 10

7209 15 00

7209 16 10

7209 16 90

7209 17 10

7209 17 90

7209 18 10

7209 18 91

7209 18 99

7209 25 00

7209 26 10

7209 26 90

7209 27 10

7209 27 90

7209 28 10

7209 28 90

7209 90 10

7210 11 10

7210 12 11

7210 12 19

7210 20 10

7210 30 10

7210 41 10

7210 49 10

7210 50 10

7210 61 10

7210 69 10

7210 70 31

7210 70 39

7210 90 31

7210 90 33

7210 90 38

7211 13 00

7211 14 10

7211 14 90

7211 19 20

7211 19 90

7211 23 10

7211 23 51

7211 29 20

7211 90 11

7212 10 10

7212 10 91

7212 20 11

7212 30 11

7212 40 10

7212 40 91

7212 50 31

7212 50 51

7212 60 11

7212 60 91

7213 10 00

7213 20 00

7213 91 10

7213 91 20

7213 91 41

7213 91 49

7213 91 70

7213 91 90

7213 99 10

7213 99 90

7214 20 00

7214 30 00

7214 91 10

7214 91 90

7214 99 10

7214 99 31

7214 99 39

7214 99 50

7214 99 61

7214 99 69

7214 99 80

7214 99 90

7215 90 10

7216 10 10

7216 21 00

7216 22 00

7216 31 11

7216 31 19

7216 31 91

7216 31 99

7216 32 11

7216 32 19

7216 32 91

7216 32 99

7216 33 10

7216 33 90

7216 40 10

7216 40 90

7216 50 10

7216 50 91

7216 50 99

7216 99 10

7218 10 00

7218 91 11

7218 91 19

7218 99 11

7218 99 20

7219 11 00

7219 12 10

7219 12 90

7219 13 10

7219 13 90

7219 14 10

7219 14 90

7219 21 10

7219 21 90

7219 22 10

7219 22 90

7219 23 00

7219 24 00

7219 31 00

7219 32 10

7219 32 90

7219 33 10

7219 33 90

7219 34 10

7219 34 90

7219 35 10

7219 35 90

7219 90 10

7220 11 00

7220 12 00

7220 20 10

7220 90 11

7220 90 31

7221 00 10

7221 00 90

7222 10 11

7222 11 19

7222 11 21

7222 11 29

7222 11 91

7222 11 99

7222 19 10

7222 19 90

7222 30 10

7222 40 10

7222 40 30

7224 10 00

7224 90 01

7224 90 05

7224 90 08

7224 90 15

7224 90 31

7224 90 39

7225 11 00

7225 19 10

7225 19 90

7225 20 20

7225 30 00

7225 40 20

7225 40 50

7225 40 80

7225 50 00

7225 91 10

7225 92 10

7225 99 10

7226 11 10

7226 19 10

7226 19 30

7226 20 20

7226 91 10

7226 91 90

7226 92 10

7226 93 20

7226 94 20

7226 99 20

7227 10 00

7227 20 00

7227 90 10

7227 90 50

7227 90 95

7228 10 10

7228 10 30

7228 20 11

7228 20 19

7228 20 30

7228 30 20

7228 30 41

7228 30 49

7228 30 61

7228 30 69

7228 30 70

7228 30 89

7228 60 10

7228 70 10

7228 70 31

7228 80 10

7228 80 90

7301 10 00

7302 10 31

7302 10 39

7302 10 90

7302 20 00

7302 40 10

7302 90 10

LIITE II







CN-koodi Turkkilaiset koodit Kokonaistulli ennen alennusta Ensimmäisen vuoden tulliprosentti Toisen ja kolmannen vuoden tulli-prosentti 7207 11 11 720 711 110 011 20 10 5 720 711 110 012 20 10 5 720 711 110 013 20 10 5 720 711 110 014 20 10 5 7207 11 14 720 711 140 011 20 10 5 720 711 140 012 20 10 5 720 711 140 013 20 10 5 720 711 140 014 20 10 5 7207 11 16 720 711 160 011 20 10 5 720 711 160 012 20 10 5 720 711 160 013 20 10 5 720 711 160 014 20 10 5 7207 19 11 720 719 110 000 7 3,5 1,8 7207 19 14 720 719 140 000 20,6 10,3 5,2 7207 19 16 720 719 160 000 20,6 10,3 5,2 7207 19 31 720 719 310 000 7 3,5 1,8 7207 20 11 720 720 110 011 20 10 5 720 720 110 012 20 10 5 720 720 110 013 20 10 5 720 720 110 014 20 10 5 7207 20 15 720 720 150 011 20 10 5 720 720 150 012 20 10 5 720 720 150 013 20 10 5 720 720 150 014 20 10 5 7207 20 17 720 720 170 011 20 10 5 720 720 170 012 20 10 5 720 720 170 013 20 10 5 720 720 170 014 20 10 5 7207 20 51 720 720 510 000 7 3,5 1,8 7207 20 55 720 720 550 000 7 3,5 1,8 7207 20 57 720 720 570 000 7 3,5 1,8 7207 20 71 720 720 710 000 7 3,5 1,8 7213 10 00 721 310 000 000 16 8 4 7213 91 10 721 391 100 000 16 8 4 7213 91 20 721 391 200 000 9 4,5 2,3 7213 91 41 721 391 410 011 16 8 4 721 391 410 012 16 8 4 721 391 410 013 16 8 4 721 391 410 019 16 8 4 7213 91 49 721 391 490 011 16 8 4 721 391 490 012 16 8 4 721 391 490 013 16 8 4 721 391 490 019 16 8 4 7213 91 70 721 391 701 011 16 8 4 721 391 701 012 16 8 4 721 391 701 013 16 8 4 721 391 701 019 16 8 4 721 391 709 000 9 4,5 2,3 7213 91 90 721 391 900 000 9 4,5 2,3 7213 99 90 721 399 909 000 9 4,5 2,3 7214 20 00 721 420 000 011 21,2 10,6 5,3 721 420 000 012 21,2 10,6 5,3 721 420 000 013 21,2 10,6 5,3 721 420 000 014 21,2 10,6 5,3 721 420 000 015 21,2 10,6 5,3 721 420 000 016 21,2 10,6 5,3 721 420 000 019 21,2 10,6 5,3 7214 30 00 721 430 000 011 21,2 10,6 5,3 721 430 000 012 21,2 10,6 5,3 721 430 000 013 21,2 10,6 5,3 721 430 000 014 21,2 10,6 5,3 721 430 000 015 21,2 10,6 5,3 721 430 000 016 21,2 10,6 5,3 721 430 000 019 21,2 10,6 5,3 7214 91 10 721 491 100 000 21,2 10,6 5,3 7214 91 90 721 491 900 000 21,2 10,6 5,3 7214 99 10 721 499 100 000 21,2 10,6 5,3 7214 99 31 721 499 310 000 21,2 10,6 5,3 7214 99 39 721 499 390 011 21,2 10,6 5,3 721 499 390 012 21,2 10,6 5,3 721 499 390 013 21,2 10,6 5,3 721 499 390 014 21,2 10,6 5,3 7214 99 50 721 499 500 011 21,2 10,6 5,3 721 499 500 012 21,2 10,6 5,3 721 499 500 019 21,2 10,6 5,3 7214 99 61 721 499 610 000 21,2 10,6 5,3 7214 99 69 721 499 690 011 21,2 10,6 5,3 721 499 690 012 21,2 10,6 5,3 721 499 690 013 21,2 10,6 5,3 721 499 690 014 21,2 10,6 5,3 7214 99 80 721 499 800 011 21,2 10,6 5,3 721 499 800 012 21,2 10,6 5,3 721 499 800 019 21,2 10,6 5,3 7214 99 90 721 499 900 000 21,2 10,6 5,3 7215 90 10 721 590 100 000 10 5 2,5 7216 10 00 721 610 001 011 13,5 6,8 3,4 721 610 001 012 13,5 6,8 3,4 721 610 001 013 13,5 6,8 3,4 721 610 009 011 13,5 6,8 3,4 721 610 009 012 13,5 6,8 3,4 721 610 009 013 13,5 6,8 3,4 7216 21 00 721 621 001 000 13,5 6,8 3,4 721 621 009 000 13,5 6,8 3,4 7216 22 00 721 622 001 000 13,5 6,8 3,4 721 622 009 000 13,5 6,8 3,4 7216 31 11 721 631 111 000 13,5 6,8 3,4 721 631 119 000 13,5 6,8 3,4 7216 31 19 721 631 191 000 13,5 6,8 3,4 721 631 199 000 13,5 6,8 3,4 7216 31 91 721 631 911 000 13,5 6,8 3,4 721 631 919 000 13,5 6,8 3,4 7216 31 99 721 631 991 000 13,5 6,8 3,4 721 631 999 000 13,5 6,8 3,4 7216 32 11 721 632 111 000 13,5 6,8 3,4 721 632 119 000 13,5 6,8 3,4 7216 32 19 721 632 191 000 13,5 6,8 3,4 721 632 199 000 13,5 6,8 3,4 7216 32 91 721 632 911 000 13,5 6,8 3,4 721 632 919 000 13,5 6,8 3,4 7216 32 99 721 632 991 000 13,5 6,8 3,4 721 632 999 000 13,5 6,8 3,4 7216 33 10 721 633 101 000 13,5 6,8 3,4 721 633 109 000 13,5 6,8 3,4 7216 33 90 721 633 901 000 13,5 6,8 3,4 721 633 909 000 13,5 6,8 3,4 7216 40 10 721 640 101 000 13,5 6,8 3,4 721 640 109 000 13,5 6,8 3,4 7216 40 90 721 640 901 000 13,5 6,8 3,4 721 640 909 000 13,5 6,8 3,4 7216 50 10 721 650 101 000 13,5 6,8 3,4 721 650 109 000 13,5 6,8 3,4 7216 50 99 721 650 991 011 13,5 6,8 3,4 721 650 991 019 13,5 6,8 3,4 721 650 999 100 13,5 6,8 3,4 7224 90 05 722 490 051 000 12 4 2 722 490 052 000 12 4 2 7224 90 08 722 490 081 000 12 4 2 722 490 082 000 12 4 2 7224 90 15 722 490 151 000 12 4 2 722 490 152 000 12 4 2 7227 20 00 722 720 000 000 8 4 2 7228 20 11 722 820 110 000 10 5 2,5 7228 20 19 722 820 190 000 10 5 2,5 7228 20 30 722 820 300 000 10 5 2,5 7228 30 20 722 830 200 000 10 5 2,5 7228 30 41 722 830 410 000 10 5 2,5 7228 30 49 722 830 490 000 10 5 2,5 7228 30 61 722 830 610 000 10 5 2,5 7228 30 69 722 830 690 000 10 5 2,5 7228 30 70 722 830 700 000 10 5 2,5 7228 30 89 722 830 890 000 10 5 2,5 7228 60 10 722 860 100 000 10 5 2,5

Yhteisymmärryspöytäkirja

Euroopan hiili- ja teräsyhteisön perustamissopimuksen soveltamisalaan kuuluvia tuotteita koskevan vapaakauppa-alueen perustavan sopimuksen yhteydessä, joka on allekirjoitettu Brysselissä 25 päivänä heinäkuuta 1996, osapuolet ilmaisevat olevansa samaa mieltä siitä, että sopimuksen 8 artiklan mukaisen valtion tuen yhteydessä Turkin teräsyhtiöiden elinkelpoisuuden määrittämisessä käytettävät perusteet ovat seuraavat:

Elinkelpoisuutta koskevat perusteet

— odotetut vuotuiset bruttotoimintatulot ovat liikevaihdosta 13,5 prosenttia yhdentyneiden terästehtaiden osalta ja 10 prosenttia muiden kuin yhdentyneiden teräsyritysten osalta;

— hintojen ja kustannusten alentaminen 2,5 prosentilla;

— poistojen 7 prosentin vähimmäistaso yhdentyneiden terästehtaiden osalta ja 5 prosentin vähimmäistaso muiden kuin yhdentyneiden teräsyritysten osalta tarkoituksena taata niiden toimien korvaaminen, joihin yritysten elinkeinokelpoisuus perustuu, samassa tahdissa kuin kilpailijoille;

— rahoituskulujen taso, joka vahvistettiin valtion tuen pitämiseksi ehdottomassa vähimmäismäärässä, vähintään 5 prosenttia liikevaihdosta yhdentyneiden terästehtaiden osalta ja vähintään 3,5 prosenttia liikevaihdosta muiden kuin yhdentyneiden teräsyritysten osalta;

— vähintään 1,5 prosentin tuotto oman pääoman liikevaihdosta niin, että olipa pääoma julkisista tai yksityisistä lähteistä peräisin, se tuottaa kohtuullisen tuoton;

— todellisuuspohjaiset myyntiennusteet.

Yhteisymmärryspöytäkirja

Euroopan hiili- ja teräsyhteisön perustamissopimuksen soveltamisalaan kuuluvia tuotteita koskevan vapaakauppa-alueen perustavan sopimuksen yhteydessä, joka on allekirjoitettu Brysselissä 25 päivänä heinäkuuta 1996, osapuolet ilmaisevat olevansa samaa mieltä siitä, että sopimuksen 8 artiklan määräysten mukaisesti myönnetyn valtion tuen määrä on ilmaistava tavalla, jossa otetaan huomioon Turkin liiran arvossa tapahtuvat vaihtelut, minkä vuoksi:

— jo aiheutuneita kustannuksia ja aikaisempia tappioita koskeva tuki olisi ilmaistava Turkin liiroina (koska kyseiset määrät ovat jo aiheutuneet ja ne on vahvistettu Turkin liiroina),

— tulevat kustannukset, kuten investointikustannukset, voidaan ilmaista ecuina, mutta tällaisen tuen määrän laskemisessa on käytettävä sitä ecun ja Turkin liiran välistä vaihtokurssia, joka on voimassa kyseisenä ajankohtana tai joka on ollut voimassa sinä vuonna, jona kustannukset ovat tosiasiallisesti aiheutuneet (koska ne on vahvistettu Turkin liiroina kyseisestä päivästä).

Julistus

Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppaa koskevan vapaakauppa-alueen perustavan Euroopan hiili- ja teräsyhteisön ja Turkin tasavallan välisen sopimuksen yhteydessä, joka on allekirjoitettu Brysselissä 25 päivänä heinäkuuta 1996, ja erityisesti sen 19 artiklassa, osapuolet sopivat seuraavansa säännöllisesti sopimuksen toimintaan ja erityisesti kauppaan ja kilpailuolosuhteisiin liittyviä kysymyksiä.

Seurannan toteuttamiseksi sopimuspuolet saattavat asiat sopimuksen 19 artiklalla perustetun yhteysryhmän tutkittaviksi, joka tutkinnan jälkeen esittää kertomuksen EHTY:n ja Turkin sekakomitealle.

Julistus

Euroopan hiili- ja teräsyhteisön perustamissopimuksen soveltamisalaan kuuluvien tuotteiden osalta vapaakauppa-alueen perustavan sopimuksen, joka on allekirjoitettu Brysselissä 25 päivänä heinäkuuta 1996, osalta alkuperäsäännöt vahvistavan pöytäkirjan yhteydessä sopimuspuolet sopivat, että:

— sopimuspuolten tarkoituksena on, että alkuperää koskevan pöytäkirjan 13 artiklan määräyksiä (tullinpalautuksesta tai tullittomuudesta) sovelletaan samalla tavalla kuin vastaavaa artiklaa alkuperää koskevassa pöytäkirjassa, joka sisältyy ►M2 Euroopan yhteisön ◄ ja Euroopan vapaakauppa-alueen maiden sekä ►M2 Euroopan yhteisön ◄ ja Keski- ja Itä-Euroopan maiden välisiin sopimuksiin, kunnes parhaillaan käynnissä olevat neuvottelut uusitusta vakiomuotoisesta ►M2 Euroopan yhteisön ◄ ja mainittujen maiden välisestä alkuperää koskevasta pöytäkirjasta saadaan päätökseen;

— jos nykyisen sopimuksen pöytäkirjan N:o 1 (mukaan lukien pöytäkirjan liitteet) ja ►M2 Euroopan yhteisöä ◄ ja Euroopan vapaakauppa-alueen maita sekä Keski- ja Itä-Euroopan maita koskevan tarkistetun alkuperää koskevan pöytäkirjan välillä on merkittäviä eroja, osapuolet antavat asian EHTY:n ja Turkin sekakomitealle, jotta tämän sopimuksen pöytäkirjan teksti voidaan tarkistaa ja varmistaa, että samoja sääntöjä sovelletaan.

▼M3

PÖYTÄKIRJA N:o 1

käsitteen ’peräisin olevat tuotteet’ (alkuperätuotteet) määrittelystä ja hallinnollisen yhteistyön menetelmistä

SISÄLLYSLUETTELO I OSASTO YLEISET MÄÄRÄYKSET 1 artikla Määritelmät II OSASTO KÄSITTEEN ’ALKUPERÄTUOTTEET’ MÄÄRITTELY 2 artikla Yleiset vaatimukset 3 artikla Kumulaatio yhteisössä 4 artikla Kumulaatio Turkissa 5 artikla Kokonaan tuotetut tuotteet 6 artikla Riittävästi valmistetut tai käsitellyt tuotteet 7 artikla Riittämättömät valmistus- tai käsittelytoimet 8 artikla Kelpuuttamisen yksikkö 9 artikla Tarvikkeet, varaosat ja työkalut 10 artikla Sarjat 11 artikla Neutraalit tekijät III OSASTO ALUEESEEN LIITTYVÄT VAATIMUKSET 12 artikla Alueperiaate 13 artikla Suora kuljetus 14 artikla Näyttelyt IV OSASTO TULLINPALAUTUS TAI TULLEISTA VAPAUTTAMINEN 15 artikla Tullinpalautuksen tai tulleista vapauttamisen kieltäminen V OSASTO ALKUPERÄSELVITYS 16 artikla Yleiset vaatimukset 17 artikla EUR.1- tai EUR–MED-tavaratodistuksen antamismenettely 18 artikla Jälkikäteen annetut EUR.1- tai EUR–MED-tavaratodistukset 19 artikla EUR.1- tai EUR–MED-tavaratodistuksen kaksoiskappaleen antaminen 20 artikla EUR.1- tai EUR–MED-tavaratodistuksen antaminen aikaisemmin annetun tai laaditun alkuperäselvityksen perusteella 21 artikla Kirjanpidollinen erottelu 22 artikla Kauppalaskuilmoituksen tai EUR–MED-kauppalaskuilmoituksen laatimisedellytykset 23 artikla Valtuutettu viejä 24 artikla Alkuperäselvityksen voimassaolo 25 artikla Alkuperäselvityksen esittäminen 26 artikla Tuonti osalähetyksinä 27 artikla Poikkeukset alkuperäselvityksen esittämisestä 28 artikla Todistusasiakirjat 29 artikla Alkuperäselvitysten ja todistusasiakirjojen säilyttäminen 30 artikla Poikkeavuudet ja muotovirheet 31 artikla Euroina ilmaistut määrät VI OSASTO HALLINNOLLISEN YHTEISTYÖN MENETELMÄT 32 artikla Keskinäinen avunanto 33 artikla Alkuperäselvitysten tarkastaminen 34 artikla Riitojen ratkaiseminen 35 artikla Seuraamukset 36 artikla Vapaa-alueet VII OSASTO CEUTA JA MELILLA 37 artikla Pöytäkirjan soveltaminen 38 artikla Erityisedellytykset VIII OSASTO LOPPUMÄÄRÄYKSET 39 artikla Pöytäkirjan muuttaminen 40 artikla Kuljetettavina tai varastossa olevia tavaroita koskevat siirtymämääräykset Luettelo liitteistä Liite I: Alkuhuomautukset liitteessä II olevaan luetteloon Liite II: Luettelo ei-alkuperäaineksiin sovellettavista valmistus- tai käsittelytoimista, jotka on tehtävä, jotta valmistettu tuote voi saada alkuperäaseman Liite III a: EUR.1-tavaratodistuksen ja EUR.1-tavaratodistuksen hakemuksen mallit Liite III b: EUR–MED-tavaratodistuksen ja EUR–MED-tavaratodistuksen hakemuksen mallit Liite IV a: Kauppalaskuilmoituksen teksti Liite IV b: EUR–MED-kauppalaskuilmoituksen teksti Yhteiset julistukset Yhteinen julistus Andorran ruhtinaskunnasta Yhteinen julistus San Marinon tasavallasta







I OSASTO

YLEISET MÄÄRÄYKSET

1 artikla

Määritelmät

Tätä pöytäkirjaa sovellettaessa tarkoitetaan:

a) ’valmistuksella’ kaikenlaista valmistusta tai käsittelyä, myös kokoamista tai erityistoimenpiteitä;

b) ’aineksella’ kaikkia aineosia, raaka-aineita, komponentteja, osia jne., joita käytetään tuotteen valmistuksessa;

c) ’tuotteella’ valmista tuotetta, vaikka se olisi tarkoitettu käytettäväksi myöhemmin toisessa valmistustoimessa;

d) ’tavaroilla’ sekä aineksia että tuotteita;

e) ’tullausarvolla’ tullitariffeja ja kauppaa koskevan yleissopimuksen VII artiklan soveltamisesta 1994 tehdyn sopimuksen (WTO:n sopimus tullausarvosta) mukaisesti määritettyä arvoa;

f) ’vapaasti tehtaalla -hinnalla’ sille yhteisössä tai Turkissa olevalle valmistajalle, jonka yrityksessä viimeinen valmistus tai käsittely on suoritettu, tuotteesta maksettua vapaasti tehtaalla -hintaa, johon sisältyy kaikkien valmistuksessa käytettyjen ainesten arvo ja josta on vähennetty sisäiset verot, jotka palautetaan tai voidaan palauttaa valmista tuotetta vietäessä;

g) ’ainesten arvolla’ valmistuksessa käytettyjen ei-alkuperäainesten tullausarvoa maahantuontihetkellä tai, jos sitä ei tiedetä eikä voida todeta, ensimmäistä todettavissa olevaa aineksista yhteisössä tai Turkissa maksettua hintaa;

h) ’alkuperäainesten arvolla’ tällaisten ainesten arvoa määriteltynä soveltuvin osin sovelletun g alakohdan mukaisesti;

i) ’arvonlisäyksellä’ vapaasti tehtaalla -hintaa, josta on vähennetty kaikkien sellaisten käytettyjen ainesten tullausarvo, jotka ovat sellaisten 3 ja 4 artiklassa tarkoitettujen muiden maiden, joihin voidaan soveltaa kumulaatiota, alkuperätuotteita, tai jos tullausarvoa ei tiedetä eikä voida todeta, ensimmäinen todettavissa oleva aineksista yhteisössä tai Turkissa maksettu hinta;

j) ’ryhmillä’ ja ’nimikkeillä’ harmonoidun tavarankuvaus- ja koodausjärjestelmän, jäljempänä tässä pöytäkirjassa ’harmonoitu järjestelmä’ tai ’HS’, muodostavan nimikkeistön ryhmiä ja nimikkeitä (nelinumeroiset koodit);

k) ilmaisulla ’luokitellaan’ tuotteen tai aineksen luokittelua tiettyyn nimikkeeseen;

l) ’lähetyksellä’ tuotteita, jotka lähetetään samanaikaisesti yhdeltä viejältä yhdelle vastaanottajalle tai kuljetetaan yhdellä kuljetusasiakirjalla taikka, jos tällaista asiakirjaa ei ole, yhdellä kauppalaskulla viejältä vastaanottajalle;

m) ’alueilla’ myös aluevesiä.







II OSASTO

KÄSITTEEN ’ALKUPERÄTUOTTEET’ MÄÄRITTELY

2 artikla

Yleiset vaatimukset

1. Sopimusta sovellettaessa seuraavia tuotteita pidetään yhteisöstä peräisin olevina tuotteina eli yhteisön alkuperätuotteina:

a) 5 artiklan mukaiset yhteisössä kokonaan tuotetut tuotteet;

b) yhteisössä tuotetut tuotteet, joiden valmistuksessa on käytetty muita kuin siellä kokonaan tuotettuja aineksia, jos näille aineksille on suoritettu yhteisössä 6 artiklan mukainen riittävä valmistus tai käsittely;

c) Euroopan talousalueesta tehdyn sopimuksen pöytäkirjan nro 4 mukaiset Euroopan talousalueen (ETA) alkuperätuotteet.

2. Sopimusta sovellettaessa seuraavia tuotteita pidetään Turkista peräisin olevina tuotteina eli Turkin alkuperätuotteina:

a) 5 artiklan mukaiset Turkissa kokonaan tuotetut tuotteet;

b) Turkissa tuotetut tuotteet, joiden valmistuksessa on käytetty muita kuin siellä kokonaan tuotettuja aineksia, jos näille aineksille on suoritettu Turkissa 6 artiklan mukainen riittävä valmistus tai käsittely.

3 artikla

Kumulaatio yhteisössä

1. Tuotteita pidetään yhteisön alkuperätuotteina, jos ne on tuotettu siellä käyttäen Sveitsin (Liechtenstein mukaan luettuna) ( 1 ), Islannin, Norjan, Turkin tai yhteisön alkuperäaineksia, edellyttäen että kyseisiä aineksia on yhteisössä valmistettu tai käsitelty 7 artiklassa tarkoitettuja toimenpiteitä enemmän, sanotun kuitenkaan rajoittamatta 2 artiklan 1 kohdan määräysten soveltamista. Näiden ainesten ei tarvitse olla riittävästi valmistettuja tai käsiteltyjä.

2. Tuotteita pidetään yhteisön alkuperätuotteina, jos ne on tuotettu siellä käyttäen Färsaarten tai minkä tahansa 27 ja 28 päivänä marraskuuta 1995 pidetyssä Euro–Välimeri-konferenssissa annettuun Barcelonan julistukseen perustuvaan Euro–Välimeri-kumppanuuteen osallistuvan maan alkuperäaineksia Turkkia lukuun ottamatta ( 2 ), edellyttäen että kyseisiä aineksia on yhteisössä valmistettu tai käsitelty 7 artiklassa tarkoitettuja toimenpiteitä enemmän, sanotun kuitenkaan rajoittamatta 2 artiklan 1 kohdan määräysten soveltamista. Näiden ainesten ei tarvitse olla riittävästi valmistettuja tai käsiteltyjä.

3. Jos valmistusta tai käsittelyä ei ole yhteisössä suoritettu 7 artiklassa tarkoitettuja toimenpiteitä enempää, valmista tuotetta pidetään yhteisön alkuperätuotteena ainoastaan, jos siellä syntynyt arvonlisäys on suurempi kuin käytettyjen jonkin muun 1 ja 2 kohdassa tarkoitetun maan alkuperäainesten arvo. Jos näin ei ole, valmista tuotetta pidetään sen maan alkuperätuotteena, jonka yhteisössä suoritetussa valmistuksessa käytettyjen alkuperäainesten arvo on korkein.

4. Edellä 1 ja 2 kohdassa mainittujen maiden alkuperätuotteet, joille ei suoriteta mitään valmistusta tai käsittelyä yhteisössä, säilyttävät alkuperänsä, jos ne viedään johonkin näistä maista.

5. Tässä artiklassa määrättyä kumulaatiota sovelletaan ainoastaan seuraavin edellytyksin:

a) alkuperäaseman saamiseen osallistuvien maiden ja määrämaan välillä sovelletaan tullitariffeja ja kauppaa koskevan yleissopimuksen (GATT) XXIV artiklan mukaista, etuuskohtelukauppaa koskevaa sopimusta;

b) ainekset ja tuotteet ovat saaneet alkuperäaseman sovellettaessa samanlaisia alkuperäsääntöjä kuin tämän pöytäkirjan säännöt; ja

c) kumulaation soveltamisen vaatimusten täyttymisestä on ilmoitettu Euroopan unionin virallisen lehden C-sarjassa ja Turkissa maan omia menettelyjä noudattaen.

Tässä artiklassa määrättyä kumulaatiota sovelletaan Euroopan unionin virallisen lehden C-sarjassa julkaistussa ilmoituksessa ilmoitetusta päivämäärästä.

Yhteisö toimittaa Turkille Euroopan yhteisöjen komission välityksellä 1 ja 2 kohdassa mainittujen muiden maiden kanssa sovellettavia sopimuksia ja niiden voimaantuloa sekä niiden vastaavia alkuperäsääntöjä koskevat yksityiskohtaiset tiedot.

4 artikla

Kumulaatio Turkissa

1. Tuotteita pidetään Turkin alkuperätuotteina, jos ne on tuotettu siellä käyttäen Sveitsin (Liechtenstein mukaan luettuna) ( 3 ), Islannin, Norjan, Turkin tai yhteisön alkuperäaineksia, edellyttäen että kyseisiä aineksia on Turkissa valmistettu tai käsitelty 7 artiklassa tarkoitettuja toimenpiteitä enemmän, sanotun kuitenkaan rajoittamatta 2 artiklan 2 kohdan määräysten soveltamista. Näiden ainesten ei tarvitse olla riittävästi valmistettuja tai käsiteltyjä.

2. Tuotteita pidetään Turkin alkuperätuotteina, jos ne on tuotettu siellä käyttäen Färsaarten tai minkä tahansa 27 ja 28 päivänä marraskuuta 1995 pidetyssä Euro–Välimeri-konferenssissa annettuun Barcelonan julistukseen perustuvaan Euro–Välimeri-kumppanuuteen osallistuvan maan alkuperäaineksia Turkkia lukuun ottamatta ( 4 ), edellyttäen että kyseisiä aineksia on Turkissa valmistettu tai käsitelty 7 artiklassa tarkoitettuja toimenpiteitä enemmän, sanotun kuitenkaan rajoittamatta 2 artiklan 2 kohdan määräysten soveltamista. Näiden ainesten ei tarvitse olla riittävästi valmistettuja tai käsiteltyjä.

3. Jos valmistusta tai käsittelyä ei ole Turkissa suoritettu 7 artiklassa tarkoitettuja toimenpiteitä enempää, valmista tuotetta pidetään Turkin alkuperätuotteena ainoastaan, jos siellä syntynyt arvonlisäys on suurempi kuin käytettyjen jonkin muun 1 ja 2 kohdassa tarkoitetun maan alkuperäainesten arvo. Jos näin ei ole, valmista tuotetta pidetään sen maan alkuperätuotteena, jonka Turkissa suoritetussa valmistuksessa käytettyjen alkuperäainesten arvo on korkein.

4. Edellä 1 ja 2 kohdassa mainittujen maiden alkuperätuotteet, joille ei suoriteta mitään valmistusta tai käsittelyä Turkissa, säilyttävät alkuperänsä, jos ne viedään johonkin näistä maista.

5. Tässä artiklassa määrättyä kumulaatiota sovelletaan ainoastaan seuraavin edellytyksin:

a) alkuperäaseman saamiseen osallistuvien maiden ja määrämaan välillä sovelletaan tullitariffeja ja kauppaa koskevan yleissopimuksen (GATT) XXIV artiklan mukaista, etuuskohtelukauppaa koskevaa sopimusta;

b) ainekset ja tuotteet ovat saaneet alkuperäaseman sovellettaessa samanlaisia alkuperäsääntöjä kuin tämän pöytäkirjan säännöt; ja

c) kumulaation soveltamisen vaatimusten täyttymisestä on ilmoitettu Euroopan unionin virallisen lehden C-sarjassa ja Turkissa maan omia menettelyjä noudattaen.

Tässä artiklassa määrättyä kumulaatiota sovelletaan Euroopan unionin virallisen lehden C-sarjassa julkaistussa ilmoituksessa ilmoitetusta päivämäärästä.

Turkki toimittaa yhteisölle Euroopan yhteisöjen komission välityksellä 1 ja 2 kohdassa mainittujen muiden maiden kanssa sovellettavia sopimuksia ja niiden voimaantuloa sekä niiden vastaavia alkuperäsääntöjä koskevat yksityiskohtaiset tiedot.

5 artikla

Kokonaan tuotetut tuotteet

1. Seuraavia tuotteita pidetään yhteisössä tai Turkissa kokonaan tuotettuina:

a) niiden maaperästä tai merenpohjasta louhitut kivennäistuotteet;

b) siellä korjatut kasvituotteet;

c) siellä syntyneet ja kasvatetut elävät eläimet;

d) siellä kasvatetuista elävistä eläimistä saadut tuotteet;

e) siellä metsästämällä tai kalastamalla saadut tuotteet;

f) yhteisön tai Turkin alusten niiden aluevesien ulkopuolelta pyytämät merikalastustuotteet ja muut niiden merestä saamat tuotteet;

g) niiden tehdasaluksilla ainoastaan f alakohdassa tarkoitetuista tuotteista valmistetut tuotteet;

h) siellä kerätyt yksinomaan raaka-aineiden talteenottoon soveltuvat käytetyt tavarat, myös yksinomaan uudelleen pinnoitettaviksi tai jätekäyttöön soveltuvat käytetyt ulkorenkaat;

i) siellä suoritetuista valmistustoimista syntyneet jätteet ja romu;

j) niiden aluevesien ulkopuolisesta merenpohjasta tai merenpohjan alaisista kerrostumista saadut tuotteet, jos niillä on yksinoikeus hyödyntää tätä merenpohjaa tai sen alaisia kerrostumia;

k) siellä yksinomaan a–j alakohdassa tarkoitetuista tuotteista valmistetut tavarat.

2. Edellä 1 kohdan f ja g alakohdassa käytettyjä ilmaisuja ’yhteisön tai Turkin alukset’ ja ’niiden tehdasalukset’ sovelletaan ainoastaan aluksiin ja tehdasaluksiin:

a) jotka on merkitty tai ilmoitettu yhteisön jäsenvaltion tai Turkin alusrekisteriin;

b) jotka purjehtivat yhteisön jäsenvaltion tai Turkin lipun alla;

c) jotka ovat vähintään puoliksi yhteisön jäsenvaltioiden tai Turkin kansalaisten tai sellaisen yhtiön omistuksessa, jonka kotipaikka sijaitsee jossakin näistä valtioista ja jonka johtaja tai johtajat, hallituksen tai hallintoneuvoston puheenjohtaja ja näiden elinten jäsenten enemmistö ovat yhteisön jäsenvaltioiden tai Turkin kansalaisia ja jonka pääomasta lisäksi henkilöyhtiöiden ja yhtiöiden, joiden osakkaiden vastuu on rajoitettu, osalta vähintään puolet kuuluu näille valtioille tai niiden julkisille laitoksille taikka kansalaisille;

d) joiden päällystö koostuu yhteisön jäsenvaltioiden tai Turkin kansalaisista; ja

e) joiden miehistöstä vähintään 75 prosenttia on yhteisön jäsenvaltioiden tai Turkin kansalaisia.

6 artikla

Riittävästi valmistetut tai käsitellyt tuotteet

1. Sovellettaessa 2 artiklan määräyksiä pidetään tuotteita, jotka eivät ole kokonaan tuotettuja, riittävästi valmistettuina tai käsiteltyinä, jos liitteessä II olevassa luettelossa määrätyt edellytykset täyttyvät.

Näissä edellytyksissä ilmoitetaan kaikkien tämän sopimuksen soveltamisalaan kuuluvien tuotteiden osalta valmistus tai käsittely, joka on suoritettava valmistuksessa käytetyille ei-alkuperäaineksille, ja niitä sovelletaan ainoastaan tällaisiin aineksiin. Siten jos tuotetta, joka on saanut alkuperäaseman, koska se täyttää luettelossa määrätyt edellytykset, käytetään toisen tuotteen valmistuksessa, siihen ei sovelleta sitä tuotetta koskevia edellytyksiä, jonka valmistuksessa sitä käytetään, eikä sen valmistuksessa mahdollisesti käytettyjä ei-alkuperäaineksia oteta huomioon.

2. Sen estämättä, mitä 1 kohdassa määrätään, ei-alkuperäaineksia, joita liitteessä II olevassa luettelossa määrättyjen edellytysten mukaan ei saa käyttää tuotteen valmistuksessa, saa kuitenkin käyttää, jos:

a) niiden yhteisarvo on enintään 10 prosenttia tuotteen vapaasti tehtaalla -hinnasta;

b) mitään niistä prosenttimääristä, jotka luettelossa annetaan ei-alkuperäainesten enimmäisarvoksi, ei ylitetä tämän kohdan soveltamisen johdosta.

Tätä kohtaa ei sovelleta harmonoidun järjestelmän 50–63 ryhmän tuotteisiin.

3. Edellä olevan 1 ja 2 kohdan määräyksiä sovelletaan, jollei 7 artiklassa toisin määrätä.

7 artikla

Riittämättömät valmistus- tai käsittelytoimet

1. Seuraavia valmistus- tai käsittelytoimia pidetään riittämättöminä antamaan alkuperäasema riippumatta siitä, täyttyvätkö 6 artiklan vaatimukset, sanotun kuitenkaan rajoittamatta 2 kohdan soveltamista:

a) toimenpiteet tuotteiden kunnon säilymisen varmistamiseksi kuljetuksen ja varastoinnin aikana;

b) kollien jakaminen ja yhdistäminen;

c) pesu, puhdistus; pölyn, oksidin, öljyn, maalin tai muun peiteaineen poistaminen;

d) tekstiilien silitys tai prässäys;

e) yksinkertainen maalaus ja kiillotus;

f) viljan ja riisin esikuorinta, hiominen osittain tai kokonaan, kiillotus ja lasitus;

g) sokerin värjäys tai sokeripalojen muodostus;

h) hedelmien, pähkinöiden ja vihannesten kuoriminen ja kivien poisto;

i) teroitus, yksinkertainen hiominen tai yksinkertainen leikkaaminen;

j) seulonta, lajittelu, luokittelu, ryhmittely, yhteensovitus (myös tavaroiden järjestäminen sarjoiksi);

k) yksinkertainen pullotus, tölkitys, pussitus, koteloihin tai rasioihin pakkaaminen, kartongille tai levyille kiinnittäminen ja kaikki muut yksinkertaiset pakkaustoimenpiteet;

l) merkkien, nimilappujen, logojen ja muiden vastaavanlaisten tunnusten kiinnittäminen tai painaminen tuotteisiin tai niiden pakkauksiin;

m) erilaistenkin tuotteiden yksinkertainen sekoittaminen;

n) osien yksinkertainen yhdistäminen kokonaiseksi tuotteeksi tai tuotteiden purkaminen osiin;

o) kahden tai useamman a–n alakohdassa mainitun toimenpiteen toteuttaminen yhdessä;

p) eläinten teurastus.

2. Kaikki tietylle tuotteelle joko yhteisössä tai Turkissa suoritetut toimenpiteet on otettava kokonaisuutena huomioon määritettäessä, pidetäänkö tälle tuotteelle suoritettua valmistusta tai käsittelyä 1 kohdassa tarkoitetulla tavalla riittämättömänä.

8 artikla

Kelpuuttamisen yksikkö

1. Kelpuuttamisen yksikkö tämän pöytäkirjan määräyksiä sovellettaessa on se tuote, jota pidetään perusyksikkönä määritettäessä nimike harmonoidun järjestelmän nimikkeistön mukaan.

Tästä seuraa, että:

a) kun tavararyhmästä tai -yhdistelmästä koostuva tuote luokitellaan harmonoidun järjestelmän mukaan yhteen ainoaan nimikkeeseen, tämä kokonaisuus muodostaa kelpuuttamisen yksikön;

b) kun lähetys koostuu useasta samanlaisesta tuotteesta, jotka luokitellaan samaan harmonoidun järjestelmän nimikkeeseen, tämän pöytäkirjan määräyksiä sovelletaan kuhunkin tuotteeseen erikseen.

2. Jos harmonoidun järjestelmän 5 yleisen tulkintasäännön mukaan pakkausta pidetään tuotteeseen kuuluvana luokiteltaessa, sitä on pidettävä tuotteeseen kuuluvana myös alkuperää määritettäessä.

9 artikla

Tarvikkeet, varaosat ja työkalut

Tarvikkeiden, varaosien ja työkalujen, jotka toimitetaan yhdessä laitteiston, koneen, laitteen tai ajoneuvon kanssa, jotka kuuluvat tavanomaisena varustuksena tähän laitteistoon, koneeseen, laitteeseen tai ajoneuvoon ja jotka sisältyvät sen hintaan taikka joita ei laskuteta erikseen, katsotaan muodostavan kyseisen laitteiston, koneen, laitteen tai ajoneuvon kanssa yhden kokonaisuuden.

10 artikla

Sarjat

Harmonoidun järjestelmän 3 yleisen tulkintasäännön mukaisia sarjoja pidetään alkuperätuotteina, jos kaikki sarjaan kuuluvat tuotteet ovat alkuperätuotteita. Jos sarja koostuu sekä alkuperätuotteista että ei-alkuperätuotteista, sitä on kuitenkin kokonaisuutena pidettävä alkuperätuotteena, jos ei-alkuperätuotteiden arvo on enintään 15 prosenttia sarjan vapaasti tehtaalla -hinnasta.

11 artikla

Neutraalit tekijät

Määritettäessä, onko tuote alkuperätuote, ei ole tarpeen todeta seuraavien tuotteen valmistuksessa käytettyjen tuotteiden alkuperää:

a) energia ja polttoaineet;

b) laitokset ja laitteistot;

c) koneet ja työkalut;

d) tavarat, jotka eivät sisälly ja joiden ei ole tarkoitus sisältyä tuotteen lopulliseen koostumukseen.







III OSASTO

ALUEESEEN LIITTYVÄT VAATIMUKSET

12 artikla

Alueperiaate

1. Edellä II osastossa alkuperäaseman saamiselle määrättyjen edellytysten on täytyttävä keskeytyksettä yhteisössä tai Turkissa, jollei 2 artiklan 1 kohdan c alakohdassa, 3 ja 4 artiklassa ja tämän artiklan 3 kohdassa toisin määrätä.

2. Jos yhteisöstä tai Turkista johonkin muuhun maahan viedyt alkuperätuotteet palautetaan, niitä on, jollei 3 ja 4 artiklassa toisin määrätä, pidettävä ei-alkuperätuotteina, jollei tulliviranomaisia tyydyttävällä tavalla voida osoittaa, että:

a) palautetut tavarat ovat samoja kuin maastaviedyt tavarat; ja

b) niille ei ole suoritettu kyseisessä maassa tai viennin aikana muita kuin niiden kunnon säilyttämiseksi tarvittavia toimenpiteitä.

3. Yhteisön tai Turkin ulkopuolella suoritettu valmistus tai käsittely yhteisöstä tai Turkista viedyille ja niihin jälleentuoduille aineksille ei vaikuta alkuperäaseman saamiseen II osastossa määrätyillä edellytyksillä, jos:

a) kyseiset ainekset ovat yhteisössä tai Turkissa kokonaan tuotettuja tai niitä on ennen niiden vientiä valmistettu tai käsitelty siellä 7 artiklassa tarkoitettuja toimenpiteitä enemmän; ja

b) tulliviranomaisia tyydyttävällä tavalla voidaan osoittaa, että: i) jälleentuodut tavarat on saatu vietyjä aineksia valmistamalla tai käsittelemällä; ja ii) yhteisön tai Turkin ulkopuolella tämän artiklan määräyksiä soveltamalla yhteensä saavutettu arvonlisäys on enintään 10 prosenttia sen valmiin tuotteen, jolle alkuperäasemaa vaaditaan, vapaasti tehtaalla -hinnasta;

4. Sovellettaessa 3 kohdan määräyksiä II osastossa määrättyjä edellytyksiä alkuperäaseman saamiselle ei sovelleta yhteisön tai Turkin ulkopuolella suoritettuun valmistukseen tai käsittelyyn. Kuitenkin silloin, kun valmiin tuotteen alkuperäaseman määrittämiseksi sovelletaan liitteessä II olevan luettelon mukaista sääntöä, joka määrää kaikkien käytettyjen ei-alkuperäainesten enimmäisarvon, asianomaisen osapuolen alueella käytettyjen ei-alkuperäainesten yhteisarvo ja tämän artiklan määräysten mukaisesti yhteisön tai Turkin ulkopuolella yhteensä saavutettu arvonlisäys yhteen laskettuina eivät saa ylittää mainittua prosenttimäärää.

5. Sovellettaessa 3 ja 4 kohdan määräyksiä ’yhteensä saavutettu arvonlisäys’ tarkoittaa kaikkia yhteisön tai Turkin ulkopuolella syntyneitä kustannuksia, mukaan lukien siellä käytettyjen ainesten arvo.

6. Edellä olevan 3 ja 4 kohdan määräyksiä ei sovelleta tuotteisiin, jotka eivät täytä liitteessä II olevassa luettelossa mainittuja edellytyksiä ja joita voidaan pitää riittävästi valmistettuina tai käsiteltyinä vain soveltamalla 6 artiklan 2 kohdassa määrättyä yleistä poikkeusta.

7. Edellä olevan 3 ja 4 kohdan määräyksiä ei sovelleta tuotteisiin, jotka kuuluvat harmonoidun järjestelmän 50–63 ryhmään.

8. Tämän artiklan mukainen valmistus tai käsittely yhteisön tai Turkin ulkopuolella tapahtuu ulkoisena jalostusmenettelynä tai sen kaltaisessa järjestelmässä.

13 artikla

Suora kuljetus

1. Sopimuksen mukaista etuuskohtelua sovelletaan ainoastaan tämän pöytäkirjan vaatimukset täyttäviin tuotteisiin, joiden kuljetus tapahtuu suoraan yhteisön ja Turkin välillä tai sellaisten 3 ja 4 artiklassa tarkoitettujen muiden maiden alueiden kautta, joihin voidaan soveltaa kumulaatiota. Yhden lähetyksen muodostavat tuotteet voidaan kuitenkin kuljettaa muiden alueiden kautta, tarvittaessa uudelleenlastaten tai väliaikaisesti varastoiden näillä alueilla, jos tuotteet pysyvät kauttakuljetus- tai varastointimaan tulliviranomaisten valvonnassa ja niille ei suoriteta muita toimenpiteitä kuin purkaminen tai uudelleenlastaus tai niiden kunnon säilyttämiseksi tarvittavat toimenpiteet.

Alkuperätuotteet voidaan kuljettaa putkijohdoissa muiden kuin yhteisön tai Turkin alueiden kautta.

2. Edellä 1 kohdassa määrättyjen edellytysten täyttyminen osoitetaan tuojamaan tulliviranomaisille esittämällä:

a) yksi ainoa kuljetusasiakirja, jolla tavarat on kuljetettu viejämaasta kauttakuljetusmaan kautta, tai

b) kauttakuljetusmaan tulliviranomaisten antama todistus, jossa: i) on tarkka kuvaus tuotteista; ii) ilmoitetaan tuotteiden purkamisen ja uudelleenlastauksen päivämäärät ja tarvittaessa käytettyjen alusten tai muiden kuljetusvälineiden nimet; ja iii) vahvistetaan ne olosuhteet, joissa tavarat ovat olleet kauttakuljetusmaassa; tai

c) jos edellä mainittuja ei ole, muita asian kannalta olennaisia asiakirjoja.

14 artikla

Näyttelyt

1. Alkuperätuotteille, jotka on lähetetty muussa kuin sellaisessa 3 ja 4 artiklassa tarkoitetussa maassa, johon voidaan soveltaa kumulaatiota, pidettävään näyttelyyn ja jotka myydään näyttelyn jälkeen yhteisöön tai Turkkiin tuotaviksi, myönnetään tuonnissa sopimuksen määräysten mukaiset etuudet, jos tulliviranomaisia tyydyttävällä tavalla osoitetaan, että:

a) viejä on lähettänyt nämä tuotteet yhteisöstä tai Turkista maahan, jossa näyttely pidetään, ja pitänyt niitä siellä näytteillä;

b) kyseinen viejä on myynyt tai muuten luovuttanut tuotteet yhteisössä tai Turkissa olevalle vastaanottajalle;

c) tuotteet on lähetetty näyttelyn aikana tai välittömästi sen jälkeen siinä tilassa, jossa ne lähetettiin näyttelyä varten, ja

d) sen jälkeen kun tuotteet on lähetetty näyttelyyn, niitä ei ole käytetty muihin tarkoituksiin kuin tässä näyttelyssä esittelyyn.

2. Alkuperäselvitys on annettava tai laadittava V osaston määräysten mukaisesti ja esitettävä tavanomaisella tavalla tuojamaan tulliviranomaisille. Siinä on ilmoitettava näyttelyn nimi ja osoite. Tarvittaessa voidaan vaatia kirjallinen lisäselvitys olosuhteista, joissa tuotteita on pidetty näytteillä.

3. Edellä olevan 1 kohdan määräyksiä sovelletaan kaikkiin kaupan, teollisuuden, maatalouden ja käsiteollisuuden näyttelyihin, messuihin tai niiden kaltaisiin julkisiin esittelytilaisuuksiin, joita ei ole järjestetty yksityisiin tarkoituksiin kaupoissa tai liiketiloissa ulkomaisten tuotteiden myymiseksi ja joiden aikana tuotteet pysyvät tullivalvonnassa.







IV OSASTO

TULLINPALAUTUS TAI TULLEISTA VAPAUTTAMINEN

15 artikla

Tullinpalautuksen tai tulleista vapauttamisen kieltäminen

1.

a) Ei-alkuperäaineksille, joita on käytetty sellaisten tuotteiden valmistuksessa, jotka ovat yhteisön, Turkin tai jonkin muun 3 ja 4 artiklassa tarkoitetun maan alkuperätuotteita ja joille on annettu tai laadittu alkuperäselvitys V osaston määräysten mukaisesti, ei myönnetä yhteisössä tai Turkissa tullinpalautusta tai vapautusta tulleista missään muodossa.

b) Harmonoidun järjestelmän 3 ryhmään ja nimikkeisiin 1604 ja 1605 kuuluville tuotteille, jotka ovat 2 artiklan 1 kohdan c alakohdan mukaisia yhteisön alkuperätuotteita ja joille on annettu tai laadittu alkuperäselvitys V osaston määräysten mukaisesti, ei myönnetä yhteisössä tullinpalautusta tai vapautusta tulleista missään muodossa.

2. Edellä 1 kohdassa tarkoitettua kieltoa sovelletaan kaikkiin tullien tai vaikutukseltaan niitä vastaavien maksujen osittaista tai täydellistä palauttamista tai peruuttamista tai niistä vapauttamista koskeviin järjestelyihin, joita yhteisö tai Turkki soveltaa valmistuksessa käytettyihin aineksiin ja edellä 1 kohdan b alakohdassa tarkoitettuihin tuotteisiin, kun tällaista palauttamista, peruuttamista tai vapauttamista nimenomaisesti tai tosiasiallisesti sovelletaan siinä tapauksessa, että näistä aineksista valmistetut tuotteet viedään maasta, mutta ei siinä tapauksessa, että ne on tarkoitettu kotimaiseen käyttöön siellä.

3. Alkuperäselvityksessä tarkoitettujen tuotteiden viejän on oltava valmis milloin tahansa tulliviranomaisten pyynnöstä esittämään kaikki tarvittavat asiakirjat, joilla todistetaan, että tuotteiden valmistuksessa käytetyistä ei-alkuperäaineksista ei ole saatu tullinpalautusta ja että kaikki tällaisiin aineksiin sovellettavat tullit tai vaikutukseltaan niitä vastaavat maksut on tosiasiallisesti maksettu.

4. Edellä olevan 1–3 kohdan määräyksiä sovelletaan ei-alkuperätuotteiden osalta myös 8 artiklan 2 kohdassa tarkoitettuihin pakkauksiin, 9 artiklassa tarkoitettuihin tarvikkeisiin, varaosiin ja työkaluihin ja 10 artiklassa tarkoitettuihin sarjaan kuuluviin tuotteisiin.

5. Edellä olevan 1–4 kohdan määräykset koskevat ainoastaan aineksia, jollaisiin tätä sopimusta sovelletaan. Näissä määräyksissä ei liioin estetä soveltamasta maataloustuotteisiin viennin yhteydessä sopimuksen määräysten mukaista vientitukijärjestelmää.







V OSASTO

ALKUPERÄSELVITYS

16 artikla

Yleiset vaatimukset

1. Yhteisön alkuperätuotteet saavat Turkkiin tuotaessa ja Turkin alkuperätuotteet saavat yhteisöön tuotaessa sopimuksen määräysten mukaiset etuudet, jos niistä esitetään jokin seuraavista alkuperäselvityksistä:

a) liitteessä III a esitetyn mallin mukainen EUR.1-tavaratodistus;

b) liitteessä III b esitetyn mallin mukainen EUR–MED-tavaratodistus;

c) 22 artiklan 1 kohdassa mainituissa tapauksissa ilmoitus, jäljempänä ’kauppalaskuilmoitus’ tai ’EUR–MED-kauppalaskuilmoitus’, jonka viejä antaa kauppalaskussa, lähetysluettelossa tai muussa sellaisessa kaupallisessa asiakirjassa, jossa tuotteiden kuvaus on riittävän yksityiskohtainen niiden tunnistamiseksi; kauppalaskuilmoitusten tekstit ovat liitteissä IV a ja b.

2. Sen estämättä, mitä 1 kohdassa määrätään, tämän pöytäkirjan mukaiset alkuperätuotteet saavat 27 artiklassa mainituissa tapauksissa sopimuksen määräysten mukaiset etuudet ilman, että on tarpeen esittää mitään 1 kohdassa tarkoitetuista alkuperäselvityksistä.

17 artikla

EUR.1- tai EUR–MED-tavaratodistuksen antamismenettely

1. Viejämaan tulliviranomaiset antavat EUR.1- tai EUR–MED-tavaratodistuksen viejän tai tämän valtuuttaman edustajan viejän vastuulla tekemästä kirjallisesta hakemuksesta.

2. Tätä varten viejä tai tämän valtuuttama edustaja täyttää sekä EUR.1- tai EUR–MED-tavaratodistuksen että hakemuslomakkeen, joiden mallit esitetään liitteissä III a ja b. Nämä lomakkeet täytetään jollakin niistä kielistä, joilla sopimus on tehty, ja viejämaan kansallisen lainsäädännön mukaisesti. Jos lomakkeet täytetään käsin, ne on täytettävä musteella painokirjaimin. Tuotteiden kuvaus on merkittävä sille varattuun kohtaan jättämättä väliin tyhjiä rivejä. Jos kohtaa ei täytetä kokonaan, kuvauksen viimeisen rivin alle on vedettävä vaakasuora viiva ja täyttämätön tila on suljettava viivalla.

3. EUR.1- tai EUR–MED-tavaratodistusta hakevan viejän on oltava valmis milloin tahansa sen viejämaan tulliviranomaisten pyynnöstä, jossa EUR.1- tai EUR–MED-tavaratodistus annetaan, esittämään kaikki tarvittavat asiakirjat, joilla todistetaan tuotteiden alkuperäasema sekä tämän pöytäkirjan muiden vaatimusten täyttyminen.

4. Yhteisön jäsenvaltion tai Turkin tulliviranomaiset antavat EUR. 1-tavaratodistuksen seuraavissa tapauksissa, sanotun kuitenkaan rajoittamatta 5 kohdan soveltamista:

— jos kyseisiä tuotteita voidaan pitää yhteisön, Turkin tai jonkin muun 3 artiklan 1 kohdassa ja 4 artiklan 1 kohdassa tarkoitetun maan, johon voidaan soveltaa kumulaatiota, alkuperätuotteina, soveltamatta kumulaatiota jonkin 3 artiklan 2 kohdassa ja 4 artiklan 2 kohdassa tarkoitetun maan alkuperäaineksiin, ja tuotteet täyttävät tämän pöytäkirjan muut vaatimukset,

— jos kyseisiä tuotteita voidaan pitää jonkin sellaisen 3 artiklan 2 kohdassa ja 4 artiklan 2 kohdassa tarkoitetun maan, johon voidaan soveltaa kumulaatiota, alkuperätuotteina, soveltamatta kumulaatiota jonkin 3 artiklassa ja 4 artiklassa tarkoitetun maan alkuperäaineksiin, ja tuotteet täyttävät tämän pöytäkirjan muut vaatimukset, edellyttäen että alkuperämaassa on annettu EUR–MED-tavaratodistus tai EUR–MED-kauppalaskuilmoitus.

5. Yhteisön jäsenvaltion tai Turkin tulliviranomaiset antavat EUR–MED-tavaratodistuksen, jos kyseisiä tuotteita voidaan pitää yhteisön, Turkin tai jonkin muun sellaisen 3 ja 4 artiklassa tarkoitetun maan, johon voidaan soveltaa kumulaatiota, alkuperätuotteina ja jos ne täyttävät tämän pöytäkirjan vaatimukset ja:

— kumulaatiota on sovellettu jonkin 3 artiklan 2 kohdassa ja 4 artiklan 2 kohdassa tarkoitetun maan alkuperäaineksiin, tai

— tuotteita voidaan käyttää aineksina kumulaation yhteydessä tuotteiden valmistamiseksi johonkin 3 artiklan 2 kohdassa ja 4 artiklan 2 kohdassa tarkoitettuun maahan suuntautuvaan vientiin, tai

— tuotteet voidaan jälleenviedä määrämaasta johonkin 3 artiklan 2 kohdassa ja 4 artiklan 2 kohdassa tarkoitettuun maahan.

6. EUR–MED-tavaratodistuksen 7 kohdassa on oltava jompikumpi seuraavista englanninkielisistä ilmaisuista:

— jos alkuperä on saatu soveltamalla kumulaatiota yhden tai useamman 3 ja 4 artiklassa tarkoitetun maan alkuperäaineksiin: — ”CUMULATION APPLIED WITH ……” (maan nimi/maiden nimet)

— jos alkuperä on saatu soveltamatta kumulaatiota yhden tai useamman 3 ja 4 artiklassa tarkoitetun maan alkuperäaineksiin: — ”NO CUMULATION APPLIED”.

7. EUR.1- tai EUR–MED-tavaratodistuksen antavien tulliviranomaisten on toteutettava kaikki tarvittavat toimenpiteet tuotteiden alkuperäaseman ja tämän pöytäkirjan muiden vaatimusten täyttymisen tarkastamiseksi. Tätä tarkoitusta varten ne voivat vaatia mitä tahansa todistusaineistoa ja tarkastaa viejän tilejä tai tehdä muita tarpeellisina pitämiään tarkastuksia. Niiden on valvottava myös, että 2 kohdassa tarkoitetut lomakkeet täytetään asianmukaisesti. Ne tarkastavat erityisesti, että tuotekuvaukselle varattu kohta on täytetty siten, että siihen on mahdotonta tehdä vilpillisiä lisäyksiä.

8. EUR.1- tai EUR–MED-tavaratodistuksen antopäivä merkitään tavaratodistuksen 11 kohtaan.

9. Tulliviranomaiset antavat EUR.1- tai EUR–MED-tavaratodistuksen, ja se annetaan viejän käyttöön heti, kun vienti on tosiasiallisesti tapahtunut tai varmistunut.

18 artikla

Jälkikäteen annetut EUR.1- tai EUR–MED-tavaratodistukset

1. Sen estämättä, mitä 17 artiklan 9 kohdassa määrätään, EUR.1- tai EUR–MED-tavaratodistus voidaan poikkeuksellisesti antaa siihen merkittyjen tuotteiden viennin jälkeen, jos:

a) sitä ei ole annettu vientihetkellä erehdysten, tahattomien laiminlyöntien tai erityisolosuhteiden vuoksi; tai

b) tulliviranomaisia tyydyttävällä tavalla osoitetaan, että EUR.1- tai EUR–MED-tavaratodistus on annettu, mutta sitä ei ole tuonnissa hyväksytty teknisistä syistä.

2. Sen estämättä, mitä 17 artiklan 9 kohdassa määrätään, EUR–MED-tavaratodistus voidaan antaa sellaisten siihen merkittyjen tuotteiden viennin jälkeen, joille on annettu EUR.1-tavaratodistus vientihetkellä, jos tulliviranomaisia tyydyttävällä tavalla osoitetaan, että 17 artiklan 5 kohdassa tarkoitetut edellytykset täyttyvät.

3. Sovellettaessa 1 ja 2 kohtaa viejän on ilmoitettava hakemuksessaan EUR.1- tai EUR–MED-tavaratodistukseen merkittyjen tuotteiden vientipaikka ja -päivä sekä perusteet pyynnölleen.

4. Tulliviranomaiset voivat antaa EUR.1- tai EUR–MED-tavaratodistuksen jälkikäteen vasta todettuaan viejän hakemuksessa annettujen tietojen olevan vastaavien asiakirjojen mukaisia.

5. Jälkikäteen annettuihin EUR.1- tai EUR–MED-tavaratodistuksiin on tehtävä seuraava englanninkielinen merkintä:

”ISSUED RETROSPECTIVELY”.

EUR–MED-tavaratodistuksiin, jotka annetaan jälkikäteen 2 kohtaa soveltaen, on tehtävä seuraava englanninkielinen merkintä:

”ISSUED RETROSPECTIVELY (Original EUR.1 no ……….[antopäivämäärä ja -paikka].”

6. Edellä 5 kohdassa tarkoitettu merkintä tehdään EUR.1- tai EUR–MED-tavaratodistuksen 7 kohtaan.

19 artikla

EUR.1- tai EUR–MED-tavaratodistuksen kaksoiskappaleen antaminen

1. Jos EUR.1- tai EUR–MED-tavaratodistus varastetaan tai se katoaa tai tuhoutuu, viejä voi pyytää todistuksen antaneilta tulliviranomaisilta kaksoiskappaleen, joka laaditaan niiden hallussa olevien vientiasiakirjojen perusteella.

2. Näin annettuun kaksoiskappaleeseen on tehtävä seuraava englanninkielinen merkintä:

”DUPLICATE”.

3. Edellä 2 kohdassa tarkoitettu merkintä tehdään EUR.1- tai EUR–MED-tavaratodistuksen kaksoiskappaleen 7 kohtaan.

4. Kaksoiskappale, johon on merkittävä alkuperäisen EUR.1- tai EUR–MED-tavaratodistuksen antopäivämäärä, on voimassa kyseisestä päivästä alkaen.

20 artikla

EUR.1- tai EUR–MED-tavaratodistuksen antaminen aikaisemmin annetun tai laaditun alkuperäselvityksen perusteella

Kun alkuperätuotteet asetetaan yhteisössä tai Turkissa tullitoimipaikan valvontaan, alkuperäinen alkuperäselvitys voidaan korvata yhdellä tai useammalla EUR.1- tai EUR–MED-tavaratodistuksella kaikkien näiden tuotteiden tai niistä osan lähettämiseksi muualle yhteisöön tai Turkkiin. Korvaavan EUR.1- tai EUR–MED-tavaratodistuksen tai -tavaratodistukset antaa se tullitoimipaikka, jonka valvontaan tuotteet asetetaan.

21 artikla

Kirjanpidollinen erottelu

1. Jos samanlaisten tai keskenään korvattavissa olevien alkuperä- ja ei-alkuperäainesten erillisvarastointi aiheuttaa huomattavia kustannuksia tai merkittäviä vaikeuksia, tulliviranomaiset voivat asianomaisten kirjallisesta pyynnöstä antaa luvan käyttää niin kutsuttua ’kirjanpidollisen erottelun’ menetelmää, jäljempänä ’menetelmä’, kyseisten varastojen hallinnoimiseksi.

2. Menetelmää käytettäessä on pystyttävä varmistamaan, että tiettynä viiteajanjaksona tuotettujen tuotteiden, joita voidaan pitää ’alkuperätuotteina’, lukumäärä on sama kuin jos varastot olisivat olleet fyysisesti erillään.

3. Tulliviranomaiset voivat myöntää 1 kohdassa tarkoitetun luvan asianmukaisina pitämillään edellytyksillä.

4. Menetelmää on sovellettava ja sen soveltaminen dokumentoitava siinä maassa sovellettavien yleisesti hyväksyttyjen kirjanpitoperiaatteiden mukaisesti, jossa tuote valmistetaan.

5. Menetelmän käyttöön luvan saanut voi tapauksen mukaan antaa tai hakea alkuperäselvityksiä tuotemäärälle, jonka voidaan katsoa muodostuvan alkuperätuotteista. Luvan saaneen on tulliviranomaisten pyynnöstä annettava selvitys siitä, kuinka määriä on hallinnoitu.

6. Tulliviranomaiset valvovat luvan käyttöä ja voivat milloin tahansa peruuttaa sen, jos luvan saanut käyttää sitä sääntöjenvastaisesti tai ei täytä jotain muuta tässä pöytäkirjassa vahvistettua edellytystä.

22 artikla

Kauppalaskuilmoituksen tai EUR–MED-kauppalaskuilmoituksen laatimisedellytykset

1. Edellä 16 artiklan 1 kohdan c alakohdassa tarkoitetun kauppalaskuilmoituksen tai EUR–MED-kauppalaskuilmoituksen voi laatia:

a) jäljempänä 23 artiklassa tarkoitettu valtuutettu viejä; tai

b) kuka tahansa viejä yhdestä tai useammasta kollista muodostuvalle, yhteensä enintään 6 000 euron arvosta alkuperätuotteita sisältävälle lähetykselle.

2. Kauppalaskuilmoitus voidaan laatia seuraavissa tapauksissa, sanotun kuitenkaan rajoittamatta 3 kohdan soveltamista:

— jos kyseisiä tuotteita voidaan pitää yhteisön, Turkin tai jonkin muun 3 artiklan 1 kohdassa ja 4 artiklan 1 kohdassa tarkoitetun maan, johon voidaan soveltaa kumulaatiota, alkuperätuotteina, soveltamatta kumulaatiota jonkin 3 artiklan 2 kohdassa ja 4 artiklan 2 kohdassa tarkoitetun maan alkuperäaineksiin, ja tuotteet täyttävät tämän pöytäkirjan muut vaatimukset,

— jos kyseisiä tuotteita voidaan pitää jonkin sellaisen 3 artiklan 2 kohdassa ja 4 artiklan 2 kohdassa tarkoitetun maan, johon voidaan soveltaa kumulaatiota, alkuperätuotteina, soveltamatta kumulaatiota jonkin 3 artiklassa ja 4 artiklassa tarkoitetun maan alkuperäaineksiin, ja tuotteet täyttävät tämän pöytäkirjan muut vaatimukset, edellyttäen että alkuperämaassa on annettu EUR–MED-tavaratodistus tai EUR–MED-kauppalaskuilmoitus.

3. EUR–MED-kauppalaskuilmoitus voidaan laatia, jos kyseisiä tuotteita voidaan pitää yhteisön, Turkin tai jonkin muun sellaisen 3 ja 4 artiklassa tarkoitetun maan, johon voidaan soveltaa kumulaatiota, alkuperätuotteina ja jos ne täyttävät tämän pöytäkirjan vaatimukset ja

— kumulaatiota on sovellettu jonkin 3 artiklan 2 kohdassa ja 4 artiklan 2 kohdassa tarkoitetun maan alkuperäaineksiin, tai

— tuotteita voidaan käyttää aineksina kumulaation yhteydessä tuotteiden valmistamiseksi johonkin 3 artiklan 2 kohdassa ja 4 artiklan 2 kohdassa tarkoitettuun maahan suuntautuvaan vientiin, tai

— tuotteet voidaan jälleenviedä määrämaasta johonkin 3 artiklan 2 kohdassa ja 4 artiklan 2 kohdassa tarkoitettuun maahan.

4. EUR–MED-kauppalaskuilmoituksessa on oltava jompikumpi seuraavista englanninkielisistä ilmaisuista:

— jos alkuperä on saatu soveltamalla kumulaatiota yhden tai useamman 3 ja 4 artiklassa tarkoitetun maan alkuperäaineksiin: — ”CUMULATION APPLIED WITH ……”(maan nimi/maiden nimet)

— jos alkuperä on saatu soveltamatta kumulaatiota yhden tai useamman 3 ja 4 artiklassa tarkoitetun maan alkuperäaineksiin: — ”NO CUMULATION APPLIED”.

5. Viejän, joka laatii kauppalaskuilmoituksen tai EUR–MED-kauppalaskuilmoituksen, on oltava valmis milloin tahansa viejämaan tulliviranomaisten pyynnöstä esittämään kaikki tarvittavat asiakirjat, joilla todistetaan tuotteiden alkuperäasema ja tämän pöytäkirjan muiden vaatimusten täyttyminen.

6. Viejä laatii kauppalaskuilmoituksen tai EUR–MED-kauppalaskuilmoituksen kirjoittamalla koneella, leimaamalla tai painamalla kauppalaskuun, lähetysluetteloon tai muuhun kaupalliseen asiakirjaan liitteissä IV a ja b olevan tekstin mukaisen ilmoituksen käyttäen yhtä näissä liitteissä annetuista erikielisistä toisinnoista ja viejämaan sisäisen lainsäädännön mukaisesti. Jos ilmoitus kirjoitetaan käsin, se on kirjoitettava musteella painokirjaimin.

7. Kauppalaskuilmoituksessa ja EUR–MED-kauppalaskuilmoituksessa on oltava viejän käsin kirjoittama alkuperäinen allekirjoitus. Jäljempänä 23 artiklassa tarkoitettua valtuutettua viejää ei kuitenkaan vaadita allekirjoittamaan tällaisia ilmoituksia, jos hän antaa viejämaan tulliviranomaisille kirjallisen sitoumuksen, että hän ottaa jokaisesta kauppalaskuilmoituksesta, josta hänet voidaan tunnistaa, täyden vastuun, niin kuin hän olisi käsin allekirjoittanut sen.

8. Viejä voi laatia kauppalaskuilmoituksen tai EUR–MED-kauppalaskuilmoituksen, kun siinä tarkoitetut tuotteet viedään maasta tai viennin jälkeen, jos se esitetään tuojamaassa viimeistään kahden vuoden kuluttua siitä, kun siinä tarkoitetut tuotteet on tuotu maahan.

23 artikla

Valtuutettu viejä

1. Viejämaan tulliviranomaiset voivat antaa sellaiselle viejälle, jäljempänä ’valtuutettu viejä’, joka harjoittaa sopimuksen soveltamisalaan kuuluvien tuotteiden usein tapahtuvaa vientiä, luvan laatia kauppalaskuilmoituksia tai EUR–MED-kauppalaskuilmoituksia tuotteiden arvosta riippumatta. Tällaista lupaa hakevan viejän on annettava kaikki tulliviranomaisten tarpeellisina pitämät takeet tuotteiden alkuperäaseman ja muiden tässä pöytäkirjassa asetettujen vaatimusten täyttymisen tarkastamiseksi.

2. Tulliviranomaiset voivat asettaa valtuutetun viejän aseman myöntämiselle kaikki tarpeellisina pitämänsä edellytykset.

3. Tulliviranomaiset antavat valtuutetulle viejälle tullin lupanumeron, joka merkitään kauppalaskuilmoitukseen tai EUR–MED-kauppalaskuilmoitukseen.

4. Tulliviranomaiset valvovat valtuutetun viejän luvankäyttöä.

5. Tulliviranomaiset voivat milloin tahansa peruuttaa luvan. Niiden on tehtävä näin silloin, kun valtuutettu viejä ei enää anna 1 kohdassa tarkoitettuja takeita, ei enää täytä 2 kohdassa tarkoitettuja edellytyksiä tai muutoin käyttää lupaa väärin.

24 artikla

Alkuperäselvityksen voimassaolo

1. Alkuperäselvitys on voimassa neljä kuukautta siitä päivästä, jona se on annettu viejämaassa, ja se on esitettävä mainitun ajan kuluessa tuojamaan tulliviranomaisille.

2. Alkuperäselvitykset, jotka esitetään tuojamaan tulliviranomaisille 1 kohdassa mainitun esittämismääräajan päätyttyä, voidaan hyväksyä etuuskohtelun soveltamista varten, jos nämä asiakirjat ovat jääneet esittämättä ennen määräajan päättymistä poikkeuksellisten olosuhteiden vuoksi.

3. Muissa myöhästymistapauksissa tuojamaan tulliviranomaiset voivat hyväksyä alkuperäselvitykset, jos tuotteet on esitetty niille ennen mainitun määräajan päättymistä.

25 artikla

Alkuperäselvityksen esittäminen

Alkuperäselvitys on esitettävä tuojamaan tulliviranomaisille kyseisessä maassa sovellettavien menettelyjen mukaisesti. Mainitut viranomaiset voivat vaatia alkuperäselvityksen käännöksen ja ne voivat lisäksi vaatia, että tuontitavarailmoitusta täydennetään tuojan vakuutuksella siitä, että tuotteet täyttävät sopimuksen soveltamiseksi vaadittavat edellytykset.

26 artikla

Tuonti osalähetyksinä

Jos tuojan pyynnöstä harmonoidun järjestelmän XVI ja XVII jaksoon tai nimikkeisiin 7308 ja 9406 kuuluva harmonoidun järjestelmän yleisessä tulkintasäännössä 2 a tarkoitettu osiin purettu tai kokoamaton tuote tuodaan maahan osalähetyksinä tuojavaltion tulliviranomaisten määräämin edellytyksin, tulliviranomaisille esitetään tällaisesta tuotteesta yksi alkuperäselvitys ensimmäistä osalähetystä tuotaessa.

27 artikla

Poikkeukset alkuperäselvityksen esittämisestä

1. Yksityishenkilöiden yksityishenkilöille pikkulähetyksinä lähettämät tuotteet ja matkustajien henkilökohtaisiin matkatavaroihin sisältyvät tuotteet voidaan tuoda maahan alkuperätuotteina ilman, että alkuperäselvityksen esittämistä vaaditaan, jos kyseessä ei ole kaupallinen tuonti ja tuotteiden on ilmoitettu täyttävän tässä pöytäkirjassa määrätyt vaatimukset ja kun ei ole syytä epäillä annetun ilmoituksen todenmukaisuutta. Jos tuotteet lähetetään postitse, tämä ilmoitus voidaan tehdä tulliluetteloon CN22/CN23 tai tähän asiakirjaan liitettävälle erilliselle paperille.

2. Tuontia, joka on satunnaista ja muodostuu ainoastaan vastaanottajien tai matkustajien tai heidän perheidensä henkilökohtaiseen käyttöön tarkoitetuista tuotteista, ei pidetä kaupallisena, jos näiden tuotteiden luonne tai määrä ei viittaa mihinkään kaupalliseen tarkoitukseen.

3. Näiden tuotteiden yhteisarvo ei kuitenkaan saa olla suurempi kuin 500 euroa pikkulähetysten osalta eikä suurempi kuin 1 200 euroa matkustajien henkilökohtaisiin matkatavaroihin sisältyvien tuotteiden osalta.

28 artikla

Todistusasiakirjat

Edellä 17 artiklan 3 kohdassa ja 22 artiklan 5 kohdassa tarkoitetut asiakirjat, joita käytetään todisteena siitä, että EUR.1- tai EUR–MED-tavaratodistuksessa taikka kauppalaskuilmoituksessa tai EUR–MED-kauppalaskuilmoituksessa tarkoitettuja tuotteita voidaan pitää yhteisön, Turkin tai jonkin muun 3 ja 4 artiklassa tarkoitetun maan alkuperätuotteina ja että ne täyttävät tämän pöytäkirjan muut vaatimukset, voivat olla muun muassa seuraavia:

a) esimerkiksi viejän tai hankkijan tileihin tai sisäiseen kirjanpitoon sisältyvät välittömät todisteet toimista, jotka tämä on suorittanut tavaroiden tuottamiseksi;

b) asiakirjat, joilla osoitetaan tuotteiden valmistuksessa käytettyjen ainesten alkuperäasema ja jotka on annettu tai laadittu yhteisössä tai Turkissa, jossa näitä asiakirjoja käytetään kansallisen lainsäädännön mukaisesti;

c) asiakirjat, joilla osoitetaan tuotteiden valmistuksessa käytettyjen ainesten valmistus tai käsittely yhteisössä tai Turkissa ja jotka on annettu tai laadittu yhteisössä tai Turkissa, jossa näitä asiakirjoja käytetään kansallisen lainsäädännön mukaisesti;

d) EUR.1- tai EUR–MED-tavaratodistukset taikka kauppalaskuilmoitukset tai EUR–MED-kauppalaskuilmoitukset, joilla osoitetaan tuotteiden valmistuksessa käytettyjen ainesten alkuperäasema ja jotka on annettu tai laadittu yhteisössä tai Turkissa tämän pöytäkirjan mukaisesti tai jossakin muussa 3 ja 4 artiklassa tarkoitetussa maassa samanlaisten alkuperäsääntöjen mukaisesti kuin tämän pöytäkirjan alkuperäsäännöt;

e) yhteisön tai Turkin ulkopuolella 12 artiklaa soveltaen tehtyjä valmistus- tai käsittelytoimia koskevat asianmukaiset todisteet, jotka osoittavat, että sanotun artiklan vaatimukset ovat täyttyneet.

29 artikla

Alkuperäselvitysten ja todistusasiakirjojen säilyttäminen

1. Viejän, joka hakee EUR.1- tai EUR–MED-tavaratodistusta, on säilytettävä 17 artiklan 3 kohdassa tarkoitetut asiakirjat vähintään kolme vuotta.

2. Viejän, joka laatii kauppalaskuilmoituksen tai EUR–MED-kauppalaskuilmoituksen, on säilytettävä tämän kauppalaskuilmoituksen jäljennös ja 22 artiklan 5 kohdassa tarkoitetut asiakirjat vähintään kolme vuotta.

3. Viejämaan tulliviranomaisten, jotka antavat EUR.1- tai EUR–MED-tavaratodistuksen, on säilytettävä 17 artiklan 2 kohdassa tarkoitettu hakemuslomake vähintään kolme vuotta.

4. Tuojamaan tulliviranomaisten on säilytettävä niille esitetyt EUR.1- ja EUR–MED-tavaratodistukset sekä kauppalaskuilmoitukset ja EUR–MED-kauppalaskuilmoitukset vähintään kolme vuotta.

30 artikla

Poikkeavuudet ja muotovirheet

1. Pienet poikkeavuudet alkuperäselvityksen merkintöjen ja tuotteiden tuontimuodollisuuksien täyttämiseksi tullitoimipaikassa esitettyjen asiakirjojen merkintöjen välillä eivät sinänsä tee alkuperäselvityksestä mitätöntä, jos asianmukaisesti osoitetaan, että se vastaa tulliviranomaisille esitettyjä tuotteita.

2. Alkuperäselvityksessä olevat selvät muotovirheet kuten lyöntivirheet eivät saa johtaa kyseisen asiakirjan hylkäämiseen, elleivät nämä virheet ole sellaisia, että ne antavat aihetta epäillä asiakirjassa annettujen tietojen oikeellisuutta.

31 artikla

Euroina ilmaistut määrät

1. Tämän pöytäkirjan 22 artiklan 1 kohdan b alakohdan ja 27 artiklan 3 kohdan määräysten soveltamiseksi tapauksissa, joissa tuotteet laskutetaan muuna valuuttana kuin euroina, yhteisön jäsenvaltiot, Turkki ja muut 3 ja 4 artiklassa mainitut maat vahvistavat euroina ilmaistuja määriä vastaavat määrät vuosittain omana kansallisena valuuttanaan.

2. Lähetykseen sovelletaan 22 artiklan 1 kohdan b alakohdan ja 27 artiklan 3 kohdan määräyksiä sen valuutan perusteella, jona kauppalasku on laadittu, asianomaisen maan vahvistaman määrän mukaisesti.

3. Kansallisena valuuttana käytettävät määrät ovat euroina ilmaistujen määrien vasta-arvot kyseisenä valuuttana euron kunkin vuoden lokakuun ensimmäisen työpäivän kurssin mukaisesti. Määrät ilmoitetaan Euroopan yhteisöjen komissiolle 15 päivään lokakuuta mennessä, ja niitä sovelletaan seuraavan vuoden tammikuun 1 päivästä. Euroopan yhteisöjen komissio ilmoittaa kaikille asianomaisille maille kyseisistä määristä.

4. Maa voi pyöristää ylöspäin tai alaspäin määrää, joka saadaan muunnettaessa euroina ilmaistu määrä sen kansalliseksi valuutaksi. Pyöristyksen tuloksena saatu määrä voi poiketa muuntamisen tuloksena saadusta määrästä enintään viisi prosenttia. Maa voi pitää euroina ilmaistun määrän kansallisena valuuttana ilmaistun vasta-arvon muuttumattomana, jos kyseisen määrän muuntaminen 3 kohdassa määrättynä vuotuisen tarkistuksen ajankohtana ilman mahdollista pyöristystä korottaisi kansallisena valuuttana ilmaistua vasta-arvoa vähemmän kuin 15 prosenttia. Kansallisena valuuttana ilmaistu vasta-arvo voidaan pitää samana, jos kyseinen vasta-arvo alenisi muuntamisen tuloksena.

5. Sekakomitea tarkastelee yhteisön tai Turkin pyynnöstä euroina ilmaistuja määriä. Tätä tarkastelua tehdessään sekakomitea harkitsee, onko aiheellista säilyttää näiden arvorajojen reaalivaikutus entisellään. Tätä tarkoitusta varten se voi päättää euroina ilmaistujen määrien muuttamisesta.







VI OSASTO

HALLINNOLLISEN YHTEISTYÖN MENETELMÄT

32 artikla

Keskinäinen avunanto

1. Yhteisön jäsenvaltioiden ja Turkin tulliviranomaiset toimittavat toisilleen Euroopan yhteisöjen komission välityksellä tullitoimipaikkojensa EUR.1- ja EUR–MED-tavaratodistusten antamiseen käyttämien leimasinten leimanäytteet ja niiden tulliviranomaisten osoitteet, jotka vastaavat EUR.1- ja EUR–MED-tavaratodistusten sekä kauppalaskuilmoitusten ja EUR–MED-kauppalaskuilmoitusten tarkastamisesta.

2. Sen varmistamiseksi, että tätä pöytäkirjaa sovelletaan oikein, yhteisö ja Turkki avustavat toisiaan toimivaltaisten tullihallintojen välityksellä tarkastaessaan EUR.1- ja EUR–MED-tavaratodistusten sekä kauppalaskuilmoitusten ja EUR–MED-kauppalaskuilmoitusten aitoutta sekä näissä asiakirjoissa annettujen tietojen oikeellisuutta.

33 artikla

Alkuperäselvitysten tarkastaminen

1. Alkuperäselvitysten jälkitarkastus suoritetaan pistokokein tai aina kun tuojamaan tulliviranomaisilla on perusteltua aihetta epäillä tällaisten asiakirjojen aitoutta, tuotteiden alkuperäasemaa tai muiden tässä pöytäkirjassa määrättyjen vaatimusten täyttymistä.

2. Sovellettaessa 1 kohtaa tuojamaan tulliviranomaiset palauttavat viejämaan tulliviranomaisille EUR.1- tai EUR–MED-tavaratodistuksen ja kauppalaskun, jos se on esitetty, kauppalaskuilmoituksen tai EUR–MED-kauppalaskuilmoituksen tai näiden asiakirjojen jäljennökset ja esittävät tarvittaessa syyt tarkastuspyynnölle. Jälkitarkastuspyynnön tueksi toimitetaan kaikki asiakirjat ja saadut tiedot, joiden perusteella alkuperäselvityksessä olevia tietoja voidaan epäillä virheellisiksi.

3. Tarkastuksen suorittavat viejämaan tulliviranomaiset. Tätä varten niillä on oikeus vaatia todistusaineistoa ja tarkastaa viejän tilejä tai tehdä muita tarpeellisiksi katsomiaan tarkastuksia.

4. Jos tuojamaan tulliviranomaiset päättävät lykätä etuuskohtelun myöntämistä kyseisille tuotteille siihen asti, kun tarkastuksen tulokset on saatu, niiden on luovutettava tuotteet tuojalle, edellyttäen että tarpeellisiksi katsotut varmuustoimenpiteet toteutetaan.

5. Tarkastuksen tulokset ilmoitetaan tarkastusta pyytäneille tulliviranomaisille niin pian kuin mahdollista. Näistä tuloksista on käytävä selvästi ilmi, ovatko asiakirjat aitoja ja voidaanko kyseisiä tuotteita pitää yhteisön, Turkin tai jonkin muun 3 ja 4 artiklassa tarkoitetun maan alkuperätuotteina ja täyttävätkö ne tämän pöytäkirjan muut vaatimukset.

6. Jos perustellun epäilyn tapauksessa vastausta ei ole saatu kymmenen kuukauden kuluessa tarkastuspyynnön päivämäärästä tai saadussa vastauksessa ei ole riittävästi tietoja sen ratkaisemiseksi, ovatko kyseiset asiakirjat aitoja tai mikä on tavaroiden tosiasiallinen alkuperä, tarkastusta pyytäneet tulliviranomaiset epäävät etuuskohtelun, paitsi poikkeuksellisissa olosuhteissa.

34 artikla

Riitojen ratkaiseminen

Jos 33 artiklassa määrätyistä tarkastusmenettelyistä syntyy riita, jota tarkastusta pyytävät ja sen suorittamisesta vastuussa olevat tulliviranomaiset eivät pysty keskenään sopimaan, tai jos syntyy kysymys tämän pöytäkirjan tulkinnasta, asia saatetaan sekakomitean ratkaistavaksi.

Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.

35 artikla

Seuraamukset

Seuraamuksia määrätään jokaiselle, joka laatii tai laadituttaa vääriä tietoja sisältävän asiakirjan saadakseen tuotteille etuuskohtelun.

36 artikla

Vapaa-alueet

1. Yhteisö ja Turkki toteuttavat kaikki tarpeelliset toimenpiteet taatakseen, että kaupan kohteena olevia tuotteita, joihin liittyy alkuperäselvitys ja joita kuljetuksen aikana pidetään niiden alueella sijaitsevilla vapaa-alueilla, ei vaihdeta toisiin tavaroihin ja että niille ei suoriteta muita toimenpiteitä kuin niiden kunnon säilyttämiseksi tarkoitetut tavanomaiset toimenpiteet.

2. Kun yhteisön tai Turkin alkuperätuotteita, joihin liittyy alkuperäselvitys, tuodaan vapaa-alueelle ja niitä valmistetaan tai käsitellään siellä, kyseisten viranomaisten on 1 kohdasta poiketen viejän pyynnöstä annettava uusi EUR.1- tai EUR–MED-tavaratodistus, jos suoritettu valmistus tai käsittely on tämän pöytäkirjan mukaista.







VII OSASTO

CEUTA JA MELILLA

37 artikla

Pöytäkirjan soveltaminen

1. Edellä 2 artiklassa käytettyyn ilmaisuun ”yhteisö” ei sisälly Ceutaa eikä Melillaa.

2. Ceutaan tai Melillaan vietäviin Turkin alkuperätuotteisiin sovelletaan samaa tullikohtelua, jota sovelletaan yhteisön tullialueen alkuperätuotteisiin Espanjan kuningaskunnan ja Portugalin tasavallan Euroopan yhteisöön liittymisestä tehdyn asiakirjan pöytäkirjan nro 2 mukaisesti. Turkki soveltaa tämän sopimuksen soveltamisalaan kuuluvien sellaisten tuotteiden tuontiin, jotka ovat Ceutan ja Melillan alkuperätuotteita, samaa tullikohtelua kuin yhteisöstä tuotaviin yhteisön alkuperätuotteisiin.

3. Ceutan ja Melillan alkuperätuotteita koskevaa 2 kohtaa sovellettaessa tätä pöytäkirjaa sovelletaan soveltuvin osin 38 artiklassa asetettujen erityisedellytysten mukaisesti.

38 artikla

Erityisedellytykset

1. Jos seuraavat tuotteet on kuljetettu suoraan 13 artiklan mukaisesti, pidetään:

1) Ceutan ja Melillan alkuperätuotteina: a) Ceutassa ja Melillassa kokonaan tuotettuja tuotteita; b) Ceutassa ja Melillassa tuotettuja tuotteita, joiden valmistuksessa on käytetty muita kuin a alakohdassa tarkoitettuja tuotteita, jos: i) näille tuotteille on suoritettu 6 artiklan mukainen riittävä valmistus tai käsittely tai jos ii) nämä tuotteet ovat Turkin tai yhteisön alkuperätuotteita, edellyttäen että niitä on valmistettu tai käsitelty 7 artiklassa tarkoitettuja toimenpiteitä enemmän;

2) Turkin alkuperätuotteina: a) Turkissa kokonaan tuotettuja tuotteita; b) Turkissa tuotettuja tuotteita, joiden valmistuksessa on käytetty muita kuin a alakohdassa tarkoitettuja tuotteita, jos: i) näille tuotteille on suoritettu 6 artiklan mukainen riittävä valmistus tai käsittely; tai jos ii) nämä tuotteet ovat Ceutan ja Melillan tai yhteisön alkuperätuotteita, edellyttäen että niitä on valmistettu tai käsitelty 7 artiklassa tarkoitettuja toimenpiteitä enemmän.

2. Ceutaa ja Melillaa pidetään yhtenä alueena.

3. Viejän tai tämän valtuuttaman edustajan on tehtävä merkintä ”Turkki” sekä ”Ceuta ja Melilla” EUR.1- tai EUR–MED-tavaratodistuksen 2 kohtaan taikka kauppalaskuilmoitukseen tai EUR–MED-kauppalaskuilmoitukseen. Kun kyseessä ovat Ceutan ja Melillan alkuperätuotteet, on lisäksi tehtävä alkuperäasemaa koskeva merkintä EUR.1- tai EUR–MED-tavaratodistuksen 4 kohtaan taikka kauppalaskuilmoitukseen tai EUR–MED-kauppalaskuilmoitukseen.

4. Espanjan tulliviranomaiset vastaavat tämän pöytäkirjan soveltamisesta Ceutassa ja Melillassa.







VIII OSASTO

LOPPUMÄÄRÄYKSET

39 artikla

Pöytäkirjan muuttaminen

Sekakomitea voi päättää tämän pöytäkirjan määräysten muuttamisesta.

40 artikla

Kuljetettavina tai varastossa olevia tavaroita koskevat siirtymämääräykset

Sopimuksen määräyksiä voidaan soveltaa tämän pöytäkirjan määräykset täyttäviin tavaroihin, jotka ovat tämän pöytäkirjan voimaantulopäivänä kuljetettavina taikka yhteisössä tai Turkissa väliaikaisesti varastoituina, tullivarastoissa tai vapaa-alueilla, jos neljän kuukauden kuluessa pöytäkirjan voimaantulopäivästä tuojavaltion tulliviranomaisille esitetään EUR.1- tai EUR–MED-tavaratodistus, jonka viejävaltion tulliviranomaiset ovat antaneet jälkikäteen, ja asiakirjat, jotka osoittavat, että tavarat on kuljetettu suoraan 13 artiklan mukaisesti.

LIITE I

ALKUHUOMAUTUKSET LIITTEESSÄ II OLEVAAN LUETTELOON

1 huomautus:

Luettelossa asetetaan edellytykset, jotka tuotteiden on täytettävä, jotta niitä voitaisiin pitää pöytäkirjan 6 artiklan mukaisesti riittävästi valmistettuina tai käsiteltyinä.

2 huomautus:

2.1 Luettelon kahdessa ensimmäisessä sarakkeessa kuvataan valmis tuote. Ensimmäisessä sarakkeessa on harmonoidussa järjestelmässä käytetty nimikkeen tai ryhmän numero ja toisessa sarakkeessa harmonoidussa järjestelmässä tästä nimikkeestä tai ryhmästä käytetty tavaran kuvaus. Jokaisen kahden ensimmäisen sarakkeen merkinnän osalta on sääntö 3 tai 4 sarakkeessa. Jos ensimmäisen sarakkeen numeron edellä on ”ex”, tämä tarkoittaa, että 3 tai 4 sarakkeen sääntöä sovelletaan ainoastaan 2 sarakkeessa mainittuun nimikkeen osaan.

2.2 Kun 1 sarakkeessa on koottu yhteen useita nimikkeitä tai mainittu ryhmän numero ja 2 sarakkeessa on tämän vuoksi yleisluonteinen tavaran kuvaus, vastaavaa 3 tai 4 sarakkeen sääntöä sovelletaan kaikkiin niihin tuotteisiin, jotka harmonoidussa järjestelmässä luokitellaan kyseisen ryhmän nimikkeisiin tai johonkin nimikkeistä, jotka on koottu 1 sarakkeeseen.

2.3 Kun luettelossa on eri sääntöjä, joita sovelletaan samaan nimikkeeseen kuuluviin eri tuotteisiin, jokaisessa luetelmakohdassa on sen nimikkeen osan tavaran kuvaus, jota viereinen 3 tai 4 sarakkeen sääntö koskee.

2.4 Kun kahden ensimmäisen sarakkeen merkinnälle on sääntö sekä 3 että 4 sarakkeessa, viejä voi valintansa mukaan soveltaa joko 3 tai 4 sarakkeessa olevaa sääntöä. Jos 4 sarakkeessa ei ole alkuperäsääntöä, on sovellettava 3 sarakkeen sääntöä.

3 huomautus:

3.1 Pöytäkirjan 6 artiklan määräyksiä alkuperäaseman saaneista, muiden tuotteiden valmistuksessa käytettävistä tuotteista sovelletaan riippumatta siitä, onko tämä asema saatu siinä tehtaassa, jossa nämä tuotteet käytetään vai jossakin muussa sopimuspuolen tehtaassa. Esimerkki: Nimikkeeseen 8407 kuuluva moottori, jonka osalta säännössä määrätään, että käytettävien ei-alkuperäainesten arvo saa olla enintään 40 prosenttia vapaasti tehtaalla -hinnasta, on valmistettu nimikkeeseen ex 7224 kuuluvasta ”muusta takomalla esimuokatusta seosteräksestä”. Jos tämä esimuokattu teräs on taottu yhteisössä ei-alkuperätuotetta olevasta valanteesta, se on jo saanut alkuperäaseman luettelossa vahvistetun nimikkeen ex 7224 tuotteita koskevan säännön nojalla. Esimuokattua terästä voidaan pitää moottorin arvoa laskettaessa alkuperätuotteena riippumatta siitä, onko esimuokattu teräs tuotettu samassa tehtaassa tai jossakin muussa yhteisön tehtaassa. Valanteen, joka ei ole alkuperätuote, arvoa ei siten oteta huomioon laskettaessa käytettyjen ei-alkuperäainesten arvoa.

3.2 Luettelon säännössä vahvistetaan suoritettavan valmistuksen tai käsittelyn vähimmäismäärä; tästä seuraa, että sen ylittävä valmistus tai käsittely antaa myös alkuperäaseman ja sitä vähempi valmistus tai käsittely taas ei anna alkuperäasemaa. Toisin sanoen, jos säännössä määrätään, että tietyllä valmistusasteella olevia ei-alkuperäaineksia voidaan käyttää, on sitä aiemmalla valmistusasteella olevien tällaisten ainesten käyttö myös sallittua, mutta sen sijaan myöhemmällä valmistusasteella olevien ainesten käyttö ei ole.

3.3 Rajoittamatta 3.2 huomautuksen soveltamista, kun säännössä käytetään ilmaisua ”Valmistus minkä tahansa nimikkeen aineksista” voidaan käyttää minkä tahansa nimikkeen aineksia (myös sellaisia, joiden kuvaus ja nimike ovat samat kuin tuotteella) ottaen kuitenkin huomioon sääntöön mahdollisesti sisältyvät erityisrajoitukset. Ilmaisulla ”Valmistus minkä tahansa nimikkeen aineksista, myös muista nimikkeen ... aineksista” tai ”Valmistus minkä tahansa nimikkeen aineksista, myös muista samaan nimikkeeseen kuin tuote kuuluvista aineksista” tarkoitetaan kuitenkin, että minkä tahansa nimikkeen aineksia voidaan käyttää paitsi niitä, joiden kuvaus on sama kuin luettelon 2 sarakkeessa oleva tuotteen kuvaus.

3.4 Kun luettelon säännössä määrätään, että tuote voidaan valmistaa useammasta kuin yhdestä aineksesta, tämä tarkoittaa, että yhtä tai useampaa näistä aineksista voidaan käyttää. Säännössä ei vaadita, että niitä kaikkia käytetään. Esimerkki: Nimikkeisiin 5208 –5212 kuuluviin kankaisiin sovellettavassa säännössä määrätään, että luonnonkuituja voidaan käyttää ja että muun muassa kemiallisia aineita voidaan myös käyttää. Tämä sääntö ei tarkoita, että on käytettävä molempia; on mahdollista käyttää vain toista näistä aineksista tai molempia yhdessä.

3.5 Kun luettelon säännössä määrätään, että tuote on valmistettava tietystä aineksesta, tämä edellytys ei estä käyttämästä muita aineksia, jotka ovat luonteeltaan sellaisia, että ne eivät voi täyttää sääntöä. (Katso myös 6.2 huomautus tekstiilien osalta.) Esimerkki: Nimikkeen 1904 elintarvikevalmisteita koskeva sääntö, jossa nimenomaan suljetaan pois viljan ja viljatuotteiden käyttö, ei estä kivennäissuolojen, kemikaalien ja muiden lisäaineiden käyttöä, joita ei valmisteta viljasta. Tätä ei kuitenkaan sovelleta tuotteisiin, joita, vaikka niitä ei voida valmistaa luettelossa nimenomaisesti mainituista aineksista, voidaan valmistaa luonteeltaan samanlaisesta, aiemmalla valmistusasteella olevasta aineksesta. Esimerkki: Jos ex 62 ryhmän vaatteen osalta, joka on tehty kuitukankaasta, ainoastaan ei-alkuperätuotetta olevan langan käyttö on sallittua, ei ole mahdollista aloittaa valmistusta kuitukankaasta, vaikka kuitukangasta ei tavallisesti voidakaan tehdä langasta. Tällaisissa tapauksissa lähtöaineksen olisi tavallisesti oltava lankaa edeltävällä asteella, toisin sanoen kuituasteella.

3.6 Jos luettelon säännössä määrätään kaksi prosenttimäärää enimmäisarvoksi ei-alkuperäaineksille, joita voidaan käyttää, näitä prosenttimääriä ei saa laskea yhteen. Toisin sanoen kaikkien käytettyjen ei-alkuperäainesten enimmäisarvo ei saa koskaan olla suurempi kuin korkeampi kyseisistä prosenttimääristä. Lisäksi yksittäisiä prosenttimääriä ei saa ylittää niiden nimenomaisten ainesten osalta, joita ne koskevat.

4 huomautus:

4.1 Luettelossa käytetyllä ilmaisulla ’luonnonkuidut’ tarkoitetaan muita kuituja kuin muunto- ja synteettikuituja. Se rajoittuu kehruuta edeltävillä valmistusasteilla oleviin kuituihin ja siihen kuuluvat myös jätteet ja, jollei toisin mainita, kuidut, jotka on karstattu, kammattu tai muulla tavoin käsitelty, mutta joita ei ole kehrätty.

4.2 Ilmaisuun ’luonnonkuidut’ kuuluvat nimikkeen 0503 jouhi, nimikkeiden 5002 ja 0503 silkki, nimikkeiden 5101 –5105 villakuidut ja hieno ja karkea eläimenkarva, nimikkeiden 5201 –5203 puuvillakuidut ja nimikkeiden 5301 –5305 muut kasvitekstiilikuidut.

4.3 Ilmaisuja ’tekstiilimassa’, ’kemialliset aineet’ ja ’paperinvalmistusaineet’ käytetään luettelossa kuvaamaan 50–63 ryhmään kuulumattomia aineksia, joita voidaan käyttää muunto-, synteetti- tai paperikuitujen tai -lankojen valmistukseen.

4.4 Luettelossa käytettyyn ilmaisuun ’katkotut tekokuidut’ kuuluvat nimikkeiden 5501 –5507 synteetti- tai muuntokuitufilamenttitouvi, synteetti- ja muuntokatkokuidut ja niiden jätteet.

5 huomautus:

5.1 Kun luettelossa mainittuun tuotteeseen liittyy viittaus tähän huomautukseen, luettelon 3 sarakkeessa vahvistettuja edellytyksiä ei sovelleta kyseisen tuotteen valmistuksessa käytettyihin perustekstiiliaineisiin, joiden paino yhteensä on enintään 10 prosenttia kaikkien käytettyjen perustekstiiliaineiden yhteispainosta. (Katso myös 5.3 ja 5.4 huomautus).

5.2 Edellä 5.1 huomautuksessa mainittua poikkeusta voidaan kuitenkin soveltaa ainoastaan sekoitetuotteisiin, jotka on tehty kahdesta tai useammasta perustekstiiliaineesta. Perustekstiiliaineet ovat seuraavat: — silkki, — villa, — karkea eläimenkarva, — hieno eläimenkarva, — jouhet, — puuvilla, — paperinvalmistusaineet ja paperi, — pellava, — hamppu, — juutti ja muut niinitekstiilikuidut, — sisali ja muut Agave-sukuisista kasveista saadut tekstiilikuidut, — kookoskuidut, manilla, rami ja muut kasvitekstiilikuidut, — synteettikuitufilamentit, — muuntokuitufilamentit, — sähköä johtavat filamentit, — polypropeenista valmistetut synteettikatkokuidut, — polyesteristä valmistetut synteettikatkokuidut, — polyamidista valmistetut synteettikatkokuidut, — polyakryylinitriilistä valmistetut synteettikatkokuidut, — polyimidistä valmistetut synteettikatkokuidut, — polytetrafluorieteenistä valmistetut synteettikatkokuidut, — poly(fenyleenisulfidista) valmistetut synteettikatkokuidut, — poly(vinyylikloridista) valmistetut synteettikatkokuidut, — muut synteettikatkokuidut, — viskoosista valmistetut muuntokatkokuidut, — muut muuntokatkokuidut, — segmentoitu polyuretaania oleva lanka, jossa on joustavia polyeetterisegmenttejä, myös kierrepäällystetty, — segmentoitu polyuretaania oleva lanka, jossa on joustavia polyesterisegmenttejä, myös kierrepäällystetty, — nimikkeen 5605 tuotteet (metalloitu lanka), joissa on kaistaleita, jotka koostuvat enintään 5 mm leveästä kahden muovikelmun väliin joko värittömällä tai värillisellä liimalla kiinnitetystä, alumiinifoliota tai muovikelmua, myös alumiinijauheella peitettyä, olevasta sydämestä, — muut nimikkeen 5605 tuotteet. Esimerkki: Nimikkeen 5205 lanka, joka on tehty nimikkeen 5203 puuvillakuiduista ja nimikkeen 5506 synteettikatkokuiduista, on sekoitelanka. Sen vuoksi ei-alkuperätuotteita olevia synteettikatkokuituja, jotka eivät täytä alkuperäsääntöjä (joissa edellytetään valmistusta kemiallisista aineista tai tekstiilimassasta), voidaan käyttää, jos niiden yhteispaino on enintään 10 prosenttia langan painosta. Esimerkki: Nimikkeen 5112 villakangas, joka on tehty nimikkeen 5107 villalangasta ja nimikkeen 5509 synteettikatkokuitulangasta, on sekoitekangas. Sen vuoksi synteettikuitulankaa, joka ei täytä alkuperäsääntöjä (joissa edellytetään valmistusta kemiallisista aineista tai tekstiilimassasta), tai villalankaa, joka ei täytä alkuperäsääntöjä (joissa edellytetään valmistusta karstaamattomista, kampaamattomista tai muuten kehruuta varten käsittelemättömistä luonnonkuiduista), tai näiden kahden lankatyypin sekoitusta voidaan käyttää, jos niiden yhteispaino on enintään 10 prosenttia kankaan painosta. Esimerkki: Nimikkeen 5802 tuftattu tekstiilikangas, joka on tehty nimikkeen 5205 puuvillalangasta ja nimikkeen 5210 puuvillakankaasta, on sekoitetuote ainoastaan, jos puuvillakangas itsessään on sekoitekangas, joka on tehty kahdesta eri nimikkeeseen luokiteltavasta langasta, tai jos käytetyt puuvillalangat itsessään ovat sekoitetuotteita. Esimerkki: Jos kyseinen tuftattu tekstiilikangas on tehty nimikkeen 5205 puuvillalangasta ja nimikkeen 5407 kudotusta synteettikuitukankaasta, on selvää, että käytetyt langat ovat kahta eri perustekstiiliainetta ja tuftattu tekstiilikangas on näin ollen sekoitetuote.

5.3 Tuotteissa, joissa on ”segmentoitua polyuretaania olevaa lankaa, jossa on joustavia polyeetterisegmenttejä, myös kierrepäällystettyä”, tämä poikkeus on tällaisen langan osalta 20 prosenttia.

5.4 Tuotteissa, joissa on ”kaistaleita, jotka koostuvat enintään 5 mm leveästä kahden muovikelmun väliin joko värittömällä tai värillisellä liimalla kiinnitetystä, alumiinifoliota tai muovikelmua, myös alumiinijauheella peitettyä, olevasta sydämestä”, tämä poikkeus on 30 prosenttia tällaisen kaistaleen osalta.

6 huomautus:

6.1 Kun luettelossa on viittaus tähän huomautukseen, voidaan käyttää tekstiiliaineita (vuoria ja välivuoria lukuun ottamatta), jotka eivät täytä kyseistä sovitettua tuotetta koskevaa luettelon 3 sarakkeen sääntöä, jos ne luokitellaan eri nimikkeeseen kuin tuote ja jos niiden arvo on enintään 8 prosenttia tuotteen vapaasti tehtaalla -hinnasta.

6.2 Aineksia, joita ei luokitella 50–63 ryhmään, voidaan käyttää vapaasti tekstiilituotteiden valmistuksessa riippumatta siitä, sisältävätkö ne tekstiiliainetta, sanotun kuitenkaan rajoittamatta 6.3 huomautuksen soveltamista. Esimerkki: Jos luettelon säännössä määrätään, että tietyn tekstiilitavaran (esimerkiksi housujen), valmistuksessa on käytettävä lankaa, tämä ei estä metallitavaroiden kuten nappien käyttöä, koska nappeja ei luokitella 50–63 ryhmään. Samasta syystä se ei estä vetoketjujen käyttöä, vaikk